
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 149 


13 Φεβρουάριου 2003 


ΑΠΟΦΑΣΕΙ Σ 

Αριθ. 4824/Β1 

Έγκριση του εσωτερικού κανονισμού λειτουργίας του 
Πανεπιστημίου Μακεδονίας Οικονομικών και Κοινωνι¬ 
κών Επιστημών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του ν. 2083/92 (ΑΊ59). 

2. Το γεγονός ότι απάτην εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Πανεπιστημίου Μακεδονίας Οι¬ 
κονομικών και Κοινωνικών Επιστημών (άρθρο 29Α του ν. 
1558/85 (Α' 137) όπως αυτό προσετέθη με το άρθρο 27 
του ν. 2081/92 (Α' 154) που τροποποιήθηκε με το άρθρο 1 
παρ. 2α του ν.2469/97 (Α'38), αποφασίζουμε: 

Εγκρίνουμε τον εσωτερικό κανονισμό λειτουργίας του 
Πανεπιστημίου Μακεδονίας Οικονομικών και Κοινωνικών 
Επιστημών, τον οποίο κατάρτισε η Σύγκλητος του ιδρύ¬ 
ματος και ο οποίος έχει ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ ΟΙΚΟΝΟΜΙΚΩΝ 
ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ 

Η Σύγκλητος του Πανεπιστημίου Μακεδονίας Οικονομι¬ 
κών και Κοινωνικών Επιστημών στις συνεδριάσεις της 
αριθ. 4η/5-2-2002 και 2η/13-12-02, αφού έλαβε υπόψη 
της τις διατάξεις των άρθρων 2 παρ. 2γ, 5,9 και 12 παρ. 8 
του ν. 2083/92, καταρτίζει τον εσωτερικό κανονισμό λει¬ 
τουργίας του ιδρύματος, ως ακολούθως: 

ΚΕΦΑΛΑΙΟ Α' 

ΛΕΙΤΟΥΡΓΙΑ ΣΥΛΛΟΓΙΚΩΝ ΟΡΓΑΝΩΝ 
I. Λειτουργία Συγκλήτου 
Άρθρο 1 

Σύγκληση της Συγκλήτου 

1. Ο Πρύτανης συγκαλεί τη Σύγκλητο σε τακτική συνε¬ 
δρίαση έξι φορές κατά ακαδημαϊκό έτος, εφόσον υπάρ¬ 
χουν θέματα. Σε επείγουσες περιπτώσεις ο Πρύτανης 
μπορεί να συγκαλεί τη Σύγκλητο σε έκτακτη συνεδρίαση. 
Η ημέρα και η ώρα των τακτικών συνεδριάσεων ορίζονται 
με απόφαση της Συγκλήτου κατά την πρώτη συνεδρίασή 


της μετά από την εγκατάσταση των νέων πρυτανικών αρ¬ 
χών. Σε περίπτωση κωλύματος του Πρύτανη τη Σύγκλητο 
συγκαλεί ο νόμιμος αναπληρωτής του. 

2. Η πρόσκληση με τα θέματα της ημερήσιας διάταξης 
μαζί με τις εισηγήσεις και το απαραίτητο πληροφοριακό 
υλικό γνωστοποιείται από τη Γραμματεία της Συγκλήτου 
στα μέλη της Συγκλήτου δύο τουλάχιστον εργάσιμες ημέ¬ 
ρες πριν από τη συνεδρίαση. Η πρόσκληση με την ημερή¬ 
σια διάταξη και το υπόλοιπο υλικό αποστέλλεται στους 
εκπροσώπους των φοιτητών δια του προεδρείου του Φοι¬ 
τητικού Συλλόγου. Σε περίπτωση κατά την οποία ο Φοιτη¬ 
τικός Σύλλογος δεν έχει ακόμη συγκροτηθεί σε σώμα η 
πρόσκληση επιδίδεται στον οριζόμενο εκπρόσωπο του 
Συλλόγου. Σε κάθε περίπτωση η ημερήσια διάταξη διατί¬ 
θεται στη Γραμματεία της Συγκλήτου. Σε περίπτωση έκτα¬ 
κτης ανάγκης η πρόσκληση αρκεί να αποστέλλεται στα 
μέλη της Συγκλήτου την προηγούμενη εργάσιμη ημέρα 
από εκείνη της συνεδρίασης. Σε παρόμοια περίπτωση η 
πρόσκληση μπορεί να γίνεται ακόμη και με τηλεφωνική ει¬ 
δοποίηση από τον Γραμματέα της Συγκλήτου, τούτο 
όμως πρέπει να αποδεικνύεται με σχετική σημείωση σε ει¬ 
δικό βιβλίο, που τηρεί η Γραμματεία της Συγκλήτου, η 
οποία πρέπει να αναγράφει ημερομηνία και να φέρει την 
υπογραφή του προσώπου που έκανε την πρόσκληση. 

3. Για λόγους διαφάνειας αλλά και για την ευρεία δημο¬ 
σιότητα των συζητούμενων στη Σύγκλητο θεμάτων η ημε¬ 
ρήσια διάταξη κοινοποιείται, πέραν των νομίμων αποδε- 
κτών-μελώντης Συγκλήτου, και: α) στη Νομική Υπηρεσία, 
β) στις Γραμματείες των Τμημάτων και γ) στους Προέ¬ 
δρους των Συλλόγων. 

4. Η μη τήρηση των παραπάνω προθεσμιών ή η παρά¬ 
λειψη αποστολής των προσκλήσεων σε όλα τα μέλη της 
Συγκλήτου αποτελούν λόγους ακυρότητας της συνεδρία¬ 
σης για την πραγματοποίηση της οποίας αποφασίζει πριν 
από τη συζήτηση της ημερήσιας διάταξης η Σύγκλητος, 
εφόσον προβληθεί κάποιος από τους παραπάνω λόγους, 
με πλειοψηφία των τριών τετάρτων του συνόλου, οπότε 
και τότε μόνο η συνεδρίαση είναι έγκυρη. 

5. Σε περίπτωση κατά την οποία προβληθεί από μέλος 
της Συγκλήτου σχετική ένσταση, η Σύγκλητος αποφασίζει 
πριν από τη συζήτηση της ημερήσιας διάταξης με πλειο¬ 
ψηφία των τριών τετάρτων του συνόλου για την πραγμα¬ 
τοποίηση της συνεδρίασης, οπότε η εν λόγω συνεδρίαση 
θεωρείται νόμιμη. 

Άρθρο 2 

Σύνταξη της Ημερήσιας Διάταξης 

1. Η ημερήσια διάταξη καταρτίζεται και υπογράφεται 
από τον Πρύτανη. Στην ημερήσια διάταξη της συνεδρία¬ 
σης της Συγκλήτου περιλαμβάνονται θέματα που προτά- 
θηκαν και υποβλήθηκαν από κατώτερο συλλογικό όργα¬ 
νο τουλάχιστον πέντε εργάσιμες ημέρες πριν από τη συ¬ 
νεδρίαση καθώς και όλα τα θέματα που αφορούν 
διαδικασίες σχετικές με τη Σύγκλητο, όπως προβλέπεται 
από τις κείμενες διατάξεις. 

2. Εφόσον ζητηθεί εγγράφως από το ένα τρίτο των με¬ 
λών της Συγκλήτου η συζήτηση συγκεκριμένου θέματος 
μείζονος ακαδημαϊκής σημασίας, ο Πρύτανης είναι υπο¬ 
χρεωμένος να εισαγάγει το θέμαπρος συζήτηση κατά την 
αμέσως επόμενη τακτική συνεδρίαση, και μάλιστα πριν 
από την ημερήσια διάταξη ή, εφόσον το θέμα είναι επεί¬ 
γον κατά τη γνώμη του συνόλου των αιτούντων, σε έκτα¬ 
κτη συνεδρίαση η οποία συγκαλείται εντός πέντε ημερών 
από την παραλαβή του εγγράφου. Το αίτημα θεωρείται 
ότι αποσύρθηκε, αν κατά την εισαγωγή του θέματος για 
συζήτηση δεν είναι παρόντα τουλάχιστον τα μισό από τα 
μέλη που το υπέγραψαν. 

3. Εφόσον η ημερήσια διάταξη περιλαμβάνει θέματα με 
τίτλο "Ανακοινώσεις-Αιτήσεις-Προτάσεις-Διάφορα" ή με 
άλλο παρεμφερή γενικό τίτλο, που δεν διασαφηνίζεται 
από το διανεμηθέν πληροφοριακό υλικό, λαμβάνονται 
αποφάσεις μόνον εάν είναι παρόντα και συμφωνήσουν 
όλα τα μέλη της Συγκλήτου. 

4. Ο Πρύτανης έχει δικαίωμα, μετά από επαρκή αιτιολό¬ 
γηση, να ζητήσει από τη Σύγκλητο την αναβολή θέματος. 

5. Θέματα τα οποία για οποιοδήποτε λόγο δεν συζητή¬ 
θηκαν καταγράφονται πρώτα στην ημερήσια διάταξη της 
επόμενης τακτικής συνεδρίασης της Συγκλήτου ή συζη- 
τούνται σε έκτακτη συνεδρίαση που συγκαλείται ειδικά 
για το σκοπό αυτό. 

Άρθρο 3 

Απαρτία - Διεξαγωγή συζητήσεων 

1. Η Σύγκλητος βρίσκεται σε απαρτία, εφόσον είναι πα¬ 
ρόντα τα μισό τουλάχιστον από τα μέλη της που έχουν δι¬ 
καίωμα ψήφου. Σε περίπτωση κατά την οποία η συνε¬ 
δρίαση ματαιώνεται λόγω έλλειψης απαρτίας η Σύγκλη¬ 
τος συνέρχεται εκ νέου το αργότερο μέσα σε δέκα 
ημέρες ύστερα από πρόσκληση του Πρύτανη με τα ίδια 
μόνον θέματα ημερήσιας διάταξης. Στην περίπτωση αυτή 
η Σύγκλητος βρίσκεται σε απαρτία οσαδήποτε μέλη της 
και αν είναι παρόντα. 

2. Εισηγητής των θεμάτων της ημερήσιας διάταξης εί¬ 
ναι ο Πρύτανης ή μέλος της Συγκλήτου, που έχει ορισθεί 
από αυτόν ως εισηγητής για συγκεκριμένο θέμα. Ο Πρύ¬ 
τανης μπορεί να καλεί στη συνεδρίαση για παροχή διευ¬ 
κρινίσεων οποιοδήποτε μέλος της πανεπιστημιακής κοι¬ 
νότητας είτε σύμφωνα με τις προβλεπόμενες διατάξεις ή 
όταν κρίνει ότι η παρουσία του θα διευκολύνει τη διαδικα¬ 
σία της συζήτησης. Το άτομο αυτό αποχωρεί μετά από 
την παροχή των διευκρινίσεων και σε κάθε περίπτωση 
πριν από τη σχετική ψηφοφορία. 

3. Η τοποθέτηση επί όλων των θεμάτων της ημερήσιας 
διάταξης είναι ελεύθερη για όλα τα μέλη της Συγκλήτου. 
Ο εύλογος χρόνος της ομιλίας καθενός μέλους καθώς και 
ο συνολικός χρόνος της συνεδρίασης ορίζεται από τον 
Πρύτανη. Ο Πρύτανης μπορεί να διακόπτει τη συνεδρία¬ 


ση για σύντομο διάλειμμα. Με απόφαση της Συγκλήτου η 
συνεδρίαση μπορεί να διακοπεί για μεγαλύτερο διάστη¬ 
μα, συνεχιζόμενη όμως την ίδια ή την επόμενη ημέρα. 

4. Με απόφαση της Συγκλήτου ανατίθεται η εξέταση και 
η παρακολούθηση θεμάτων γενικότερου ενδιαφέροντος 
σε επιτροπές αποτελούμενες από μέλη της Συγκλήτου 
και του Πανεπιστημίου γενικότερα. 

Άρθρο 4 

Αποφάσεις, πρακτικά 

1. Οι αποφάσεις λαμβάνονται με απόλυτη πλειοψηφία 
των παρόντων μελών, εκτός αν ορίζεται διαφορετικά από 
το νόμο. Η ψηφοφορία γίνεται προφορικά ή με ανάταση 
χειρός. Ονομαστική ψηφοφορία γίνεται εάν επιβάλλεται 
από το νόμο ή εάν ζητηθεί από το ένατρίτο των παρόντων. 
Στην ονομαστική ψηφοφορία ακολουθείται η αλφαβητική 
σειρά με σχετική κλήρωση του γράμματος έναρξης. Μυ¬ 
στική ψηφοφορία γίνεται μόνο στις περιπτώσεις τις οποί¬ 
ες προβλέπει ο νόμος. 

2. Οι λευκές ψήφοι και οι αποχές δεν προσμετρώνται 
στο αποτέλεσμα της ψηφοφορίας. Επίσης, δεν συγκατα¬ 
λέγονται στον αριθμό των παρόντων, χωρίς όμως αυτό να 
έχει επίπτωση στην απαρτία. Σε περίπτωση κατά την 
οποία τίθενται σε ψηφοφορία περισσότερες από δύο 
προτάσεις, χωρίς κάποια από αυτές να τύχει της απόλυ¬ 
της πλειοψηφίας των παρόντων, η ψηφοφορία επανα¬ 
λαμβάνεται μεταξύ των δύο πρώτων σε ψήφους προτά¬ 
σεων. Σε περίπτωση ισοψηφίας εφαρμόζονται τα προ- 
βλεπόμενα από τις εκάστοτε ισχύουσες σχετικές γενικές 
διατάξεις. 

3. Σε κάθε συνεδρίαση της Συγκλήτου τηρούνται πρα¬ 
κτικά με ευθύνη του Προϊσταμένου της Γραμματείας του 
Πανεπιστημίου και, εφόσον αυτός κωλύεται, με ευθύνη 
του Γραμματέα της Συγκλήτου ή, εφόσον και αυτός κω¬ 
λύεται, με ευθύνη μέλους της Συγκλήτου που ορίζεται 
από τον Πρύτανη. Στα πρακτικά καταχωρούνται συνοπτι¬ 
κούς ή και αυτολεξεί, αν συντρέχει λόγος, οι εισηγήσεις, οι 
προτάσεις και οι συζητήσεις και αποδίδονται κατά το δυ¬ 
νατόν με ακρίβεια οι αποφάσεις. Στα πρακτικά καταχω- 
ρούνται επίσης υποχρεωτικά και οι μειοψηφούσες από¬ 
ψεις, εάν υπάρχουν. Τα πρακτικά υπογράφονται από τον 
Πρύτανη και τον Προϊστάμενο της Γ ραμματείας του Πα¬ 
νεπιστημίου ή τον Γ ραμματέα της Συγκλήτου. Οι αποφά¬ 
σεις εκτελούνται και πριν από την επικύρωση των πρακτι¬ 
κών. 

II ΛΕΙΤΟΥΡΓΙΑ ΠΡΥΤΑΝΙΚΟΥ ΣΥΜΒΟΥΛΙΟΥ 
Άρθρο 5 

Σύγκληση Πρυτανικού Συμβουλίου 

1. Ο Πρύτανης συγκαλείτο Πρυτανικό Συμβούλιο δύο 
φορές το μήνα, εφόσον υπάρχουν θέματα προς εξέταση, 
και εκτάκτως όποτε αυτό κριθεί αναγκαίο. Η πρόσκληση 
με τα θέματα της ημερήσιας διάταξης διανέμεται στα μέ¬ 
λη του Πρυτανικού Συμβουλίου το αργότερο την προη¬ 
γούμενη ημέρα πριν από τη συνεδρίαση. Σε επείγουσες 
περιπτώσεις η πρόσκληση των μελών μπορεί να γίνεται 
και με τηλεφωνική ειδοποίηση, πράγμα που σημειώνεται 
σε ειδικό βιβλίο που τηρεί η Γραμματεία του Πρυτανικού 
Συμβουλίου. 

2. Γιατη συζήτηση, τη λήψη των αποφάσεων, την τήρη¬ 
ση και την επικύρωση των πρακτικών εφαρμόζεται ανα- 
λόγως ό,τι ισχύει για τη Σύγκλητο. Θέματα εκτός ήμερή- 

σιας διάταξης μπορούν να συζητούνται ύστερα από σύμ¬ 
φωνη απόφαση του συνόλου των μελών του Πρυτανικού 
Συμβουλίου. 

3. Σε εξαιρετικά επείγουσες περιπτώσεις, για θέματα 
τρέχοντα και συνήθη, ο Πρύτανης μπορεί να προκαλέσει 
απόφαση του Πρυτανικού Συμβουλίου με αποστολή προς 
τα μέλη της σχετικής πράξης προς υπογραφή. Στην περί¬ 
πτωση αυτή η απόφαση λαμβάνεται, εφόσον όλα τα μέλη 
του Πρυτανικού Συμβουλίου ομοφωνούν ειδάλλως το θέ¬ 
μα παραπέμπεται προς συζήτηση στην αμέσως επόμενη 
συνεδρίαση του Πρυτανικού Συμβουλίου. Η δια περιφο¬ 
ράς απόφαση αναγράφεται στα πρακτικά ως απόφαση ει¬ 
δικής συνεδρίας. 

III. Λειτουργία Γενικών Συνελεύσεων και Διοικητικών 
Συμβουλίων Τμημάτων και Γενικών Συνελεύσεων Τομέων 

Άρθρο 6 

Γ ενικές Διατάξεις 

1. Οι αποφάσεις των πανεπιστημιακών συλλογικών ορ¬ 
γάνων λαμβάνονται με απόλυτη πλειοψηφίατων έγκυρων 
ψήφων των παρόντων μελών τους, εκτός εάν ρητά προ- 
βλέπεται διαφορετικά στο νόμο. Οι λευκές ψήφοι και οι 
αποχές δεν λαμβάνονται υπόψη στο αποτέλεσμα της ψη¬ 
φοφορίας. Όσοι χρησιμοποίησαν λευκή ψήφο ή απείχαν 
σε μία ψηφοφορία δεν υπολογίζονται στον αριθμό των 
παρόντων, χωρίς αυτό να έχει επίπτωση σε θέματα απαρ¬ 
τίας, όπως ορίζεται στο άρθρο 3 του παρόντος κανονι¬ 
σμού. Μυστική ψηφοφορία γίνεται μόνο στις περιπτώσεις 
που προβλέπονται από το νόμο. 

2. Οι διατάξεις της προηγούμενης παραγράφου ισχύ¬ 
ουν και για τα εκλεκτορικά σώματα που είναι αρμόδια για 
την εκλογή πρυτανικών αρχών, προέδρων Τμημάτων και 
διευθυντώνΤομέωνήγιατηνε κλογή εκπροσώπωνΔ.Ε.Π. 
στη Σύγκλητο και στις Γ ενικές Συνελεύσεις Τ μημάτων. 

Άρθρο 7 

Γ ενική Συνέλευση Τμήματος 

1. Η Γενική Συνέλευση Τμήματος συνεδριάζει τακτικά 
τέσσερις φορές κατά το ακαδημαϊκό έτος και εκτάκτως, 
εφόσον υπάρξουν θέματα. Ο Πρόεδρος του Τμήματος 
υποχρεούται να συγκαλέσει τη Γενική Συνέλευση σε 
έκτακτη συνεδρίαση μέσα σε δέκα ημέρες, εφόσον ζητη¬ 
θεί τούτο για συγκεκριμένο λόγο από το ένα τρίτο των με- 
λώντης. Το αίτημα θεωρείται ότι αποσύρεται, εάν κατά τη 
συζήτηση του θέματος δεν είναι παρόντα τουλάχιστον τα 
μισό από τα μέλη που το υπέγραψαν. 

2. Η πρόσκληση με τα θέματα της ημερήσιας διάταξης 
καθώς και το σχετικό πληροφοριακό υλικό με τις εισηγή¬ 
σεις διανέμονται στα μέλη της Γενικής Συνέλευσης δύο 
τουλάχιστον εργάσιμες ημέρες πριν από τη συνεδρίαση, 
εκτός αν προβλέπεται διαφορετικά από το νόμο. Για την 
αποστολή της πρόσκλησης προς τους εκπροσώπους των 
φοιτητών εφαρμόζονται αναλόγως οι διατάξεις περί λει¬ 
τουργίας της Συγκλήτου. 

3. Γιατη σύνθεση της ημερήσιας διάταξης εφαρμόζεται 
κατ’ αναλογίαν ό,τι ισχύει για τη Σύγκλητο. Στην ημερήσια 
διάταξη της πρώτης προσεχούς τακτικής συνεδρίασης 
της Γ ενικής Συνέλευσης περιλαμβάνονται υποχρεωτικώς 
θέματα που τίθενται από ανώτερα συλλογικά όργανα. 
Επίσης, περιλαμβάνονται υποχρεωτικώς θέματα που 
αφορούν διαδικασίες σχετικές με το Τμήμα, όπως προ- 
βλέπεται από τις κείμενες διατάξεις. Γενικά, για αναίτια 


καθυστέρηση εισαγωγής θέματος των παραπάνω κατη¬ 
γοριών στη Γενική Συνέλευση ισχύει ό,τι προβλέπεται 
από τη σχετική νομοθεσία. 

4. Κάθε Τμήμα του Πανεπιστημίου υποβάλλει εντός του 
πρώτου δεκαημέρου του Οκτωβρίου έκθεση πεπραγμέ¬ 
νων προς την Πρυτανεία σχετική με την εκπαιδευτική, 
ερευνητική και αναπτυξιακή δραστηριότητα που αυτό 
ανέπτυξε κατά το ακαδημαϊκό έτος που έχει λήξει. Η έκ¬ 
θεση αυτή, η οποία συντάσσεται βάσει υποδείγματος που 
προτείνεται από τη Σύγκλητο, εγκρίνεται από τη Γενική 
Συνέλευση του Τμήματος ύστερα από σχετικές εισηγή¬ 
σεις των Τομέων. Δεν είναι αναγκαίο η έκθεση αυτή να 
επεκτείνεται σε εξατομικευμένο απολογισμό του έργου 
των μελών Δ. Ε. Π. Η υποχρέωση αυτή αρχίζει από το ακα¬ 
δημαϊκό έτος δημοσίευσης του παρόντος κανονισμού και 
αφορά το τρέχον ακαδημαϊκό έτος. 

5. Γ ιατη συζήτηση, τη λήψη των αποφάσεων και την τή¬ 
ρηση πρακτικών των συνεδριάσεων των Τ μημάτων εφαρ¬ 
μόζεται ό,τι ισχύει για τη Σύγκλητο. Ο Πρόεδρος μπορεί 
να καλεί στη συνεδρίαση για παροχή διευκρινίσεων οποι- 
οδήποτε μέλος του Τμήματος το οποίο δεν είναι μέλος 
της Γενικής Συνέλευσης. Μετά την παροχή των διευκρινί¬ 
σεων το μέλος αυτό αποχωρεί. Ο Πρόεδρος μπορεί να 
διακόπτει τη συνεδρίαση για σύντομο διάλειμμα. Με από¬ 
φαση της Συνέλευσης ο Πρόεδρος μπορεί να διακόπτει 
τη συνεδρίαση και για μεγαλύτερο χρονικό διάστημα. 
Στην περίπτωση αυτή η συνεδρίαση μπορεί να επαναλη- 
φθείτην ίδια ημέρα ή την επομένη. Τα πρακτικά υπογρά¬ 
φονται από τον Πρόεδρο και τον Γραμματέα. Οι αποφά¬ 
σεις εκτελούνται και πριν από την επικύρωση των πρακτι¬ 
κών. 

Άρθρο 8 

Διοικητικό Συμβούλιο Τμήματος 

1. Ο Πρόεδρος του Τμήματος συγκαλεί το Διοικητικό 
Συμβούλιο του Τμήματος σε τακτική συνεδρίαση μία φο¬ 
ρά το μήνα και εκτάκτως, όταν τούτο κρίνεται αναγκαίο 
από τον ίδιο ή το ζητήσει εγγράφως το 1/2 των μελών αυ¬ 
τού. 

2. Η πρόσκληση με τα θέματα της ημερήσιας διάταξης 
διανέμεται στα μέλη του Διοικητικού Συμβουλίου του 
Τμήματοςτο αργότερο κατάτηνπροηγούμενη απότη συ¬ 
νεδρίαση ημέρα Εκπ/σης, η πρόσκληση κοινοποιείται σε 
άλατα μέλη της Γ ενικής Συνέλευσης για ενημέρωσή τους. 

3. Τα πρακτικά των συνεδριάσεων του Διοικητικού Συμ¬ 
βουλίου του Τμήματος τηρούνται από το Γ ραμματέα του 
Τμήματος ή το νόμιμο αναπληρωτή του και κοινοποιού¬ 
νται σε όλους του τομείς. Τα πρακτικά ευρίσκονται στη 
Γραμματείατου Τομέα και είναι στη διάθεση όλων των με¬ 
λών του Τομέα. 

4. Κατά τα λοιπά, για τη λειτουργία του Διοικητικού Συμ¬ 
βουλίου του Τμήματος εφαρμόζονται κατ’ αναλογία τα 
προβλεπόμενα στην περίπτωση I του παρόντος κεφαλαί¬ 
ου για τη λειτουργία της Συγκλήτου. 

Άρθρο 9 

Γ ενική Συνέλευση Τομέα 

1. Η Γ ενική Συνέλευση του Τομέα συνεδριάζει τακτιςκά 
τουλάχιστον τέσσερις φορές κατά το ακαδημαϊκό έτος 
και εκτάκτως, εφόσον υπάρξουν θέματα ή εφόσον ζητη¬ 
θεί για συγκεκριμένο θέμα από το ένα τρίτο των μελών 
της. Η πρόσκληση με τα θέματα της ημερήσιας διάταξης 

αποστέλλεται στα μέλη της Συνέλευσης δύο τουλάχιστον 
εργάσιμες ημέρες πριν από τη συνεδρίαση. 

2. Για τηνπρόσκλησηπροςτουςεκπροσώπουςτων φοι¬ 
τητών, την απαρτία, τη συζήτηση και τη λήψη των αποφά¬ 
σεων εφαρμόζεται αναλόγως ό,τι ισχύει για τη Γενική Συ¬ 
νέλευση του Τμήματος. Τα πρακτικά συνεδριάσεων του 
Τομέα τηρούνται από μέλος του Διοικητικού Προσωπι¬ 
κού, άλλως από μέλος του Δ.Ε.Π. που ορίζει ο Διευθυντής 
του Τομέα. Κατά τα λοιπά εφαρμόζονται αναλόγως οι 
αντίστοιχες διατάξεις περί λειτουργίας της Γ ενικής Συνέ- 
λευσηςτου Τμήματος και της Συγκλήτου. 

ΚΕΦΑΛΑΙΟ Β' 

ΕΚΛΟΓΗ ΤΩΝ ΠΡΥΤΑΝΙΚΩΝ ΑΡΧΩΝ, 
ΠΡΟΕΔΡΟΥ ΚΑΙ ΑΝΑΠΛΗΡΩΤΗ ΠΡΟΕΔΡΟΥΤΜΗΜΑΤΟΣ, 
ΔΙΕΥΘΥΝΤΗ ΤΟΜΕΑ 

I. Εκλογή πρυτανικών αρχών 

Άρθρο 10 

Προκήρυξη, υποψηφιότητες 

1. Η προκήρυξη των εκλογών γίνεται με απόφαση του 
Πρυτανικού Συμβουλίου και κοινοποιείται στα Τμήματα 
και σε όλους τους πανεπιστημιακούς φορείς. Το Πρυτα- 
νικό Συμβούλιο λαμβάνει τα αναγκαία μέτρα για τη μεγα¬ 
λύτερη δυνατή δημοσιοποίηση της προκήρυξης. Οι εκλο¬ 
γές πραγματοποιούνται κατά την περίοδο Μάΐου - Ιουνίου 
πριν από τη λήξη της θητείας των απερχόμενων πρυτανι¬ 
κών αρχών. Ο Πρόεδρος καιτα μέλη της εφορευτικής επι¬ 
τροπής (τακτικά και αναπληρωματικά) ορίζονται από το 
Πρυτανικό Συμβούλιο τουλάχιστον δέκα ημέρες πριν από 
την ημέρα της ψηφοφορίας. 

2. Υποψηφιότητες για το αξίωμα του Πρύτανη και των 
Αντιπρυτάνεων υποβάλλονται στο Πρυτανικό Συμβούλιο 
μέσω της υπηρεσίας Πρωτοκόλλου του Πανεπιστημίου 
τουλάχιστον επτά ημέρες πριν από την ημέρα της εκλο¬ 
γής. Οι υποψήφιοι υποβάλλουν συγχρόνως υπεύθυνη δή¬ 
λωση, στην οποία βεβαιώνεται: α) ότι δεν συντρέχει ασυμ¬ 
βίβαστο εκλογής τους και β) ότι κατά τη διάρκεια της πρυ- 
τανικής θητείας δεν καταλαμβάνονται από το όριο ηλικίας 
για έξοδο από την υπηρεσία. Οι αιτήσεις υποψηφιότητας 
υπογράφονται από τους υποψηφίους ή από το ένα δέκα¬ 
το των μελών του εκλεκτορικού σώματος. Αν κάποια υπο¬ 
ψηφιότητα αποσυρθεί εγγράφως, λογίζεται ότι δεν έχει 
υποβληθεί. 

Άρθρο 11 

Ανακήρυξη υποψηφίων 

Η ανακήρυξη των υποψηφίων γίνεται από την εφορευτι¬ 
κή επιτροπή μετά από τη λήξη της προθεσμίας υποβολής 
υποψηφιοτήτων. Στη συνέχεια με φροντίδα του απερχό¬ 
μενου Πρύτανη τυπώνεται ικανός αριθμός ψηφοδελτίων, 
που περιλαμβάνουν τους υποψήφιους Πρυτάνεις και 
Αντιπρυτάνεις, ενώ εξασφαλίζεται και ίσος αριθμός λευ¬ 
κών ψηφοδελτίων. 

Άρθρο 12 

Κατάλογοι εκλεκτόρων 

1. Με φροντίδα του Πρυτανικού Συμβουλίου καταρτίζο¬ 
νται οι κατάλογοι των εκλεκτόρων ως εξής: Τα ονοματε¬ 
πώνυμα των μελών Δ.Ε.Π. περιλαμβάνονται σε δακτυλο¬ 
γραφημένη κατάσταση με αλφαβητική σειρά. Οι εκλέκτο¬ 
ρες φοιτητές καθώς και οι αναπληρωματικοί τους 
ορίζονται από τον Σύλλογο Φοιτητών με το σύστημα της 


απλής αναλογικής, κατά τα ψηφοδέλτια που συμμετέ- 
σχον στις πιο πρόσφατες φοιτητικές εκλογές. Οι κατα¬ 
στάσεις αυτές υποβάλλονται στο Πρυτανικό Συμβούλιο 
τουλάχιστον πέντε ημέρες πριν από την ημέρα της εκλο¬ 
γής- 

2. Οι εκλέκτορες των λοιπών κατηγοριών εκλέγονται με 
τη φροντίδα των συνδικαλιστικών τους οργάνων και οι 
σχετικοί κατάλογοι υποβάλλονται στο Πρυτανικό Συμ¬ 
βούλιο τουλάχιστον πέντε ημέρες πριν από την ημέρα της 
εκλογής. Για όποιες κατηγορίες δεν υπάρχουν τέτοια όρ¬ 
γανα, τα μέλη κάθε κατηγορίας συγκαλούνται από τον 
Πρύτανη ή τον αναπληρωτή του σε ειδική συνέλευση, 
προκειμένου να γίνει η εκλογή των εκλεκτόρων-εκπρο- 
σώπων τους. Μετά από την κατάρτισή τους οι κατάλογοι 
των εκλεκτόρων όλων των κατηγοριών επικυρώνονται 
από το Πρυτανικό Συμβούλιο. Οι επικυρωμένοι κατάλογοι 
μαζί με το υπόλοιπο εκλογικό υλικό παραδίδονται στον 
πρόεδρο της εφορευτικής επιτροπής και είναι στη διάθε¬ 
ση των υποψηφίων. 

Άρθρο 13 

Άλλα ζητήματα εκλογικής διαδικασίας 

Οι υποψήφιοι έχουν το δικαίωμα να ενημερώνουν τα μέ¬ 
λη του εκλεκτορικού σώματος για την υποψηφιότητα και 
το πρόγραμμά τους. Οι πρυτανικές αρχές οφείλουν να 
διασφαλίζουντην ουσιαστική και ακώλυτη άσκηση του δι¬ 
καιώματος αυτού. 

Άρθρο 14 

Διεξαγωγή της ψηφοφορίας 

1. Η ψηφοφορία για την εκλογή των πρυτανικών αρχών 
αρχίζει στις 11:00 και λήγει στις 16:00 της καθορισμένης 
ημέρας. Πριν από την έναρξη της ψηφοφορίας η εφορευ¬ 
τική επιτροπή ελέγχει αν η κάλπη είναι κενή και τη σφρα¬ 
γίζει με βουλοκέρι. 

2. Οι εκλέκτορες προσέρχονται και ψηφίζουν σύμφωνα 
με το πρόγραμμα. Η εφορευτική επιτροπή ελέγχει τα 
στοιχεία της ταυτότητας των εκλογέων και επαληθεύει 
την εγγραφή τους στον εκλογικό κατάλογο. Στη συνέχεια 
διαγράφει το οικείο όνομα και αναγράφει τον αριθμό του 
δελτίου αστυνομικής ταυτότητας ή του διαβατηρίου ή άλ¬ 
λου αναγνωριστικού της ταυτότητας του εκλέκτορα εγ¬ 
γράφου. Ακολούθως, οι εκλογείς υπογράφουν παρα- 
πλεύρως από το όνομά τους σε αντίτυπο του εκλογικού 
καταλόγου. 

3. Σε κάθε εκλογέα η εφορευτική επιτροπή παραδίδει 
φάκελο και πλήρη σειρά ψηφοδελτίων. Οι φάκελοι πρέπει 
να φέρουν τη σφραγίδα του Πανεπιστημίου και μονογρα¬ 
φή του προέδρου της τριμελούς εφορευτικής επιτροπής. 
Ο εκλογέας αποσύρεται σε ιδιαίτερο χώρο και εκεί κλείνει 
το ψηφοδέλτιο μέσα στο φάκελο, τον οποίο ρίχνει ιδιοχεί- 
ρως στην κάλπη. 

Άρθρο 15 
Διαλογή ψήφων 

1. Μετά απάτη λήξη της ψηφοφορίας η εφορευτική επι¬ 
τροπή κηρύσσει την περάτωσή της, κλείνει τη θύρα της 
αίθουσας και αρχίζει η διαδικασία καταμέτρησης των ψη¬ 
φοδελτίων. Κατά την καταμέτρηση επιτρέπεται η παρου¬ 
σία των υποψηφίων ή, εάν και οι τρεις υποψήφιοι ενός 
σχήματος απουσιάζουν, ενός μόνον εκπροσώπου τους, ο 
οποίος είναι μέλος του εκλεκτορικού σώματος. Μετά από 

το άνοιγμα της κάλπης από τον Πρόεδρο της εφορευτι¬ 
κής επιτροπής αριθμούνται οι φάκελοι και αποσφραγίζο¬ 
νται. Στη συνέχεια αριθμούνται τα ψηφοδέλτια, ελέγχεται 
η εγκυρότητάτους και μονογράφονταιαπότον Πρόεδρο. 

2. Τα ψηφοδέλτια είναι άκυρα στις εξής περιπτώσεις: α) 
όταν περιέχονται σε φάκελο που φέρει στίγματα, σχήμα¬ 
τα, σημεία ή λέξεις, εφόσον αυτά κριθούν από την εφο¬ 
ρευτική επιτροπή ως διακριτικά γνωρίσματα που παρα¬ 
βιάζουν το απόρρητο της ψηφοφορίας, β) όταν τα ψηφο¬ 
δέλτια είναι διαφορετικά από εκείνα με τα οποία το 
Πανεπιστήμιο εφόδιασε τα εκλογικά τμήματα, γ) όταν 
υπάρχει αλλοίωση στη μορφή ή στο περιεχόμενό τους ή 
έχουν σημειωθεί λέξεις, υπογραμμίσεις, στίγματα, σχή¬ 
ματα και εν γένει σημεία που παραβιάζουν το απόρρητο 
της ψηφοφορίας και δ) όταν βρεθούν στον ίδιο φάκελο 
περισσότερα ψηφοδέλτια, λευκά, έγκυρα ή μη της ίδιας ή 
άλλης υποψηφιότητας. 

Άρθρο 16 

Τήρηση και παράδοση πρακτικών 

Στη συνέχεια, η εφορευτική επιτροπή συντάσσει πρα¬ 
κτικό στο οποίο περιέχονται τα εξής: ο συνολικός αριθμός 
των εκλεκτόρων, οι αριθμοί των άκυρων, των λευκών και 
των έγκυρων ψηφοδελτίων καθώς και ο αριθμός των ψή¬ 
φων που έλαβε κάθε υποψήφιος. Το πρακτικό υπογράφε¬ 
ται από όλα τα μέλη της εφορευτικής επιτροπής και δια¬ 
βιβάζεται, χωρίς καθυστέρηση, στο απερχόμενο Πρυτα- 
νικό Συμβούλιο. 

Άρθρο 17 

Ενστάσεις 

Αρμόδια για να αποφανθεί επί ενστάσεων είναι η εφο¬ 
ρευτική επιτροπή. Οι ενστάσεις ως προς την ψηφοφορία 
υποβάλλονται εγγράφως στον Πρόεδρο της εφορευτι¬ 
κής επιτροπής, δίχως όμως να διακόπτεται η διαδικασία 
ψηφοφορίας. 

Άρθρο 18 

Εκλογή Προέδρου και Αναπληρωτή Προέδρου Τμήματος 

1. Για την εκλογή Προέδρου Τμήματος ο Πρύτανης ή ο 
Αναπληρωτής του, ο οποίος έχει την πλήρη ευθύνη για τη 
νομιμότητα της διαδικασίας, συγκαλεί το σώμα των εκλε¬ 
κτόρων σε ειδική συνεδρίαση με έγγραφη πρόσκληση ένα 
μήνα πριν από τη λήξη της θητείας του προηγούμενου 
Προέδρου, στην περίοδο Μαΐου - Ιουνίου, ή το αργότερο 
σε δεκαπέντε (15) ημέρες μετά από την με οποιονδήποτε 
τρόπο κένωση της θέσης. Οι εκπρόσωποι των μεταπτυχια¬ 
κών φοιτητών εκλέγονται σε ειδική συνέλευση με τη φρο¬ 
ντίδα του Πρύτανη ή του Αναπληρωτή του, εφόσον δεν 
υπάρχει συγκροτημένο συνδικαλιστικό τους όργανο. Μετά 
από τη διαπίστωση απαρτίας καιτην υποβολή προφορικών 
ή γραπτών υποψηφιοτήτων ορίζεται από τον Πρύτανη τρι¬ 
μελής εφορευτική επιτροπή για την υποβοήθηση του έρ¬ 
γου του. Οι προταθέντες από μέλη του εκλεκτορικού σώ¬ 
ματος υποψήφιοι υποχρεούνται, εφόσον αρνούνται την 
υποψηφιότητά τους, να αιτιολογούν επαρκώς την άρνησή 
τους. Αν ο Πρύτανης είναι και υποψήφιος Πρόεδρος, της 
διαδικασίας προεδρεύει ο νόμιμος αναπληρωτής του. 

2. Ακολουθεί μυστική ψηφοφορία με ψηφοδέλτια, όπως 
και στην περίπτωση των πρυτανικών εκλογών. Η εφορευ¬ 
τική επιτροπή παραδίδει στους εκλέκτορες φάκελο με 
ψηφοδέλτια που έχουν προηγουμένως σφραγισθεί και 


μονογραφεί από τον πρόεδρο της εφορευτικής επιτρο¬ 
πής. Οι εκλέκτορες, αφού αποσυρθούν σε ιδιαίτερο χώρο 
και ψηφίσουν τον υποψήφιο της προτίμησής τους, κλεί¬ 
νουν το φάκελο και τον ρίχνουν ιδιοχείρως στην κάλπη. 
Ακολουθεί η διαλογή των ψηφοδελτίων, για την οποία και 
τηρείται πρακτικό, κατ’ αναλογική εφαρμογή των διατά¬ 
ξεων περί εκλογής των πρυτανικών αρχών. Σε περίπτωση 
ισοψηφίας υποψηφίων επαναλαμβάνεται η ψηφοφορία 
ως προς αυτούς. Αν αυτή αποβεί άγονη, η διαδικασία συ¬ 
νεχίζεται επαναλαμβανόμενη εξ αρχής. Η εφορευτική επι¬ 
τροπή παραδίδει το πρακτικό στον Πρύτανη, ο οποίος 
ανακοινώνει το αποτέλεσμα. 

3. Μετά από την εκλογή Προέδρου Τμήματος ακολου¬ 
θεί η εκλογή Αναπληρωτή Προέδρου, η οποία όμως μπο¬ 
ρεί να διεξαχθεί και ταυτόχρονα με την προηγούμενη. Για 
την εκλογή αυτή ισχύει αναλόγως ό,τι και για την εκλογή 
Προέδρου Τμήματος. 

4. Τα πρακτικά των συνελεύσεων των εκλεκτορικών σω¬ 
μάτων για την εκλογή Προέδρου και Αναπληρωτή Προέ¬ 
δρου Τμήματος τηρεί ο Γραμματέας του Τμήματος. Τα 
πρακτικά υπογράφονται από τον αρμόδιο Γραμματέα και 
διαβιβάζονται στην Πρυτανεία για την έκδοση της πράξης 
διορισμού. 

Σε περίπτωση κατά την οποία δεν υπάρχει υποψήφιος 
για τη θέση του Προέδρου Τμήματος η Σύγκλητος ορίζει 
Προεδρεύοντατου Τμήματος με θητεία ενός έτους. 

Άρθρο 19 

Εκλογή Διευθυντή Τομέα 

1.0 απερχόμενος Διευθυντής Τομέα -και σε περίπτωση 
κωλύματος του ο Πρόεδρος του Τμήματος- καλεί σε ειδι¬ 
κή συνεδρίαση τα μέλη της Συνέλευσης του Τομέα με θέ¬ 
μα την εκλογή νέου Διευθυντή. 

2. Αφού διαπιστωθεί απαρτία, εκλέγεται Τριμελής Εφο¬ 
ρευτική Επιτροπή από μέλη της Γενικής Συνέλευσης, η 
οποία και αναλαμβάνει στη συνέχεια την πλήρη ευθύνη 
της διεξαγωγής της ψηφοφορίας. Η σχετική διαδικασία 
διευθύνεται από τον Πρόεδρο της Εφορευτικής Επιτρο¬ 
πής ο οποίος πρέπει να έχειτην ιδιότητα του μέλους ΔΕΠ. 
Στη συνέχεια υποβάλλονται υποψηφιότητες και ακολου¬ 
θεί μυστική ψηφοφορία. Εκλέγεται ο υποψήφιος που συ¬ 
γκέντρωσε την απόλυτη πλειοψηφία των παρόντων. Δια¬ 
φορετικά η ψηφοφορία επαναλαμβάνεται μεταξύ των 
δύο πρώτων υποψηφίων και εκλέγεται όποιος συγκε¬ 
ντρώσει τις περισσότερες ψήφους. Σε περίπτωση ισοψη- 
φίας υποψηφίων, επαναλαμβάνεται η ψηφοφορία ως 
προς αυτούς και σε περίπτωση νέας ισοψηφίας γίνεται 
κλήρωση. Μοναδικός υποψήφιος Διευθυντής του Τομέα 
δεν εκλέγεται, αν δεν συγκεντρώσει το ένα τρίτο τουλάχι¬ 
στον των ψήφων του εκλεκτορικού σώματος. Αν η ψηφο¬ 
φορία αποβεί άγονη, η διαδικασία συνεχίζεται επαναλαμ¬ 
βανόμενη εξ αρχής. Το αποτέλεσμα της εκλογής ανακοι¬ 
νώνεται στον Πρόεδρο του Τμήματος. 

ΚΕΦΑΛΑΙΟ Γ’ 

ΣΥΣΤΑΣΗ ΚΑΙ ΛΕΙΤΟΥΡΓΙΑ 
ΣΥΜΒΟΥΛΙΩΝ ΚΑΙ ΕΠΙΤΡΟΠΩΝ 

Άρθρο 20 

Σύσταση, σύνθεση και αποστολή 

Α1. Με απόφαση της Συγκλήτου που εκδίδεται ύστερα 
από πρόταση του Πρυτανικού Συμβουλίου και σύμφωνα 

με τις διατάξεις της παρ. 4 του άρθρου 3 του ν. 1268/82 
όπως αυτή αντικαταστάθηκε με την παρ. 9 του άρθρου 1 
του ν. 2083/92, δύναται να συνιστώνται, μόνιμα ή ευκαι¬ 
ριακά συμβούλια και επιτροπές στο ίδρυμα. 

Η σύνθεση, οι αρμοδιότητες και κάθε άλλη λεπτομέ¬ 
ρεια, καθορίζονται κάθε φορά με την ως άνω απόφαση 
σύστασής τους. Με την ίδια διαδικασία και μετά από αι¬ 
τιολογημένη απόφαση του Συμβουλίου αντικαθίσταται 
οποτεδήποτετα μέλη αυτώνή καταργούνται ή παύει η λει¬ 
τουργία των ως άνω συμβουλίων και επιτροπών. 

2. Αποστολή των ως άνω συμβουλίων και επιτροπών εί¬ 
ναι η εξέταση και παρακολούθηση θεμάτων γενικότερου 
ενδιαφέροντος που αφορούν το ίδρυμα αναφέρονται 
στην, ως άνω, απόφαση σύστασής τους και η υποβολή 
σχετικών εισηγήσεων ή εκθέσεων πεπραγμένων κατ’ 
έτος. 

3. Μόνιμες επιτροπές που λειτουργούν στο ίδρυμα, 
αναφέρονται στη Σύγκλητο και συστήνονται σύμφωνα με 
τις προηγούμενες παραγράφους είναι: 

(α) Προπτυχιακών Σπουδών με αποστολή το συντονι¬ 
σμό και τη συνολική αναβάθμιση των προπτυχιακών 
σπουδών, (β) Βασικής Έρευνας με αποστολή τη στήριξη 
και ανάπτυξη της βασικής μη χρηματοδοτούμενης έρευ¬ 
νας και της εκπόνησης διδακτορικών διατριβών, (γ) Βι¬ 
βλιοθήκης με αποστολή την ανάπτυξη και πληρέστερη 
σύνδεση της βιβλιοθήκης με τα προπτυχιακά και μετα¬ 
πτυχιακά προγράμματα σπουδών, (δ) Η/Υ και Δικτύων με 
αποστολή την έγκαιρη ανάπτυξη των υποδομών και υπη¬ 
ρεσιών πληροφορικής και επικοινωνιών, (ε) Πανεπιστη¬ 
μιακών Εγκαταστάσεων με αποστολή τον έγκαιρο προ¬ 
γραμματισμό και την ταχεία προώθηση έργων σχετικών 
με τις εγκαταστάσεις του ιδρύματος, (ζ) Δια Βίου Εκπαί¬ 
δευσης με αποστολή την εκπόνηση και υλοποίηση σχετι¬ 
κών εκπαιδευτικών προγραμμάτων, (στ) Πανεπιστημια¬ 
κών Εκδόσεων με αποστολή την προώθηση των εκδόσε¬ 
ων πανεπιστημιακών αλλά και άλλων έγκριτων 
συγγραμμάτων γενικότερου ενδιαφέροντος, (η) Αθλητι¬ 
σμού και Πολιτισμού με αποστολή την οργάνωση αθλητι¬ 
κών, καλλιτεχνικών και γενικά πολιτιστικών δραστηριοτή¬ 
των, (θ) Στρατηγικής και Ανάπτυξης με αποστολή τη δια¬ 
τύπωση και επικαιροποίηση στρατηγικών και 
επιχειρησιακών σχεδίων του ιδρύματος. 

4. Άλλες επιτροπές που λειτουργούν στο ίδρυμα και συ¬ 
γκροτούνται από τη Σύγκλητο είναι: (α) αυτές που προ- 
βλέπονται από τη νομοθεσία περί Προμηθειών του Δημο¬ 
σίου και (β) ελέγχου εκτέλεσης των συμβάσεων οι οποίες 
εκτελούνται από ιδιώτες στο ίδρυμα (ιδίως εστιατορίου, 
καθαριότητας, κυλικείου, βιβλιοπωλείου). 

Β. Επίσης στο ίδρυμα λειτουργούν οι ακόλουθες μόνι¬ 
μες επιτροπές των οποίων η σύσταση και σύνθεσή τους, 
οι αρμοδιότητες και η γενικότερη λειτουργία τους διέπε- 
ται από τις οικείες περί αυτών διατάξεις : 

α) Η Επιτροπή Διαχείρισης του Ειδικού Λογαριασμού 
Κονδυλίων Έρευνας (Επιτροπή Ερευνών) και 

β) Η Επιτροπή Μεταπτυχιακών Σπουδών με αποστολή 
τη συντονισμένη ανάπτυξη των μεταπτυχιακών σπουδών. 

Άρθρο 21 

Σύνθεση και κανόνες λειτουργίας των επιτροπών 

Η λειτουργία των συμβουλίων και επιτροπώντου προη¬ 
γούμενου άρθρου διέπεται από τους ακόλουθους κανό¬ 
νες, εκτός αν υπάρχει διαφορετική νομική ρύθμιση. 


1. Ο Πρόεδρος ή ο αναπληρωτής του συγκαλεί το όρ¬ 
γανο με έγγραφη πρόσκλησή του, στην οποία αναγράφε¬ 
ται ο χρόνος, ο τόπος και τα θέματα της ημερήσιας διά¬ 
ταξης της συνεδρίασης. Η πρόσκληση με το απαραίτητο 
πληροφοριακό υλικό διανέμεται τουλάχιστον δύο εργά¬ 
σιμες ημέρες πριν από τη συνεδρίαση. Σε επείγουσα πε¬ 
ρίπτωση η πρόσκληση αρκεί να γίνει τηλεφωνικά ή με ηλε¬ 
κτρονικό ταχυδρομείο, γεγονός το οποίο αποδεικνύεται 
από σημείωση σε ειδικό βιβλίο που τηρεί ο Γραμματέας. 

2. Το όργανο βρίσκεται σε απαρτία όταν είναι παρόντα 
τα μισό από τα μέλη του που έχουν δικαίωμα ψήφου. Δια¬ 
φορετικά το όργανο μπορεί να συγκληθεί εκ νέου μέσα σε 
δέκα ημέρες, οπότε τελεί σε απαρτία οσαδήποτε μέλη και 
αν είναι παρόντα. 

3. Τα θέματα της ημερήσιας διάταξης συζητούνται με 
τη σειρά που αναγράφονται. Με απόφαση της πλειοψη- 
φίας των παρόντων η σειρά μπορεί να μεταβληθεί. Θέμα¬ 
τα εκτός ημερήσιας διάταξης μπορούν επίσης να συζητη¬ 
θούν, αν είναι παρόντα όλα τα μέλη και συμφωνούν για τη 
συζήτησή τους. 

4. Η συζήτηση είναι ελεύθερη για όλα τα μέλη του ορ¬ 
γάνου, τα οποία κάνουντη χρήση εύλογου χρόνου για την 
ανάπτυξη των απόψεών τους. Εισηγητής των θεμάτων 
της ημερήσιας διάταξης είναι ο Πρόεδρος ή μέλος του 
οργάνου, που έχει ορισθεί ως εισηγητής. Οι αποφάσεις 
λαμβάνονται με απόλυτη πλειοψηφία των παρόντων με¬ 
λών. Για την εκτέλεση των αποφάσεων μεριμνά ο Πρόε¬ 
δρος. 

5. Γ ια κάθε συνεδρίαση τηρούνται πρακτικά, στα οποία 
καταχωρούνται συνοπτικά ή και αυτούσια, αν συντρέχει 
λόγος, οι εισηγήσεις, οι προτάσεις, οι συζητήσεις και οι 
αποφάσεις. Σε αυτά καταχωρούνται υποχρεωτικά και οι 
μειοψηφούσες απόψεις. Ο Γ ραμματέας έχει την επιμέ¬ 
λεια καιτηνευθύνη από κοινού μετον Πρόεδρο γιατηντή- 
ρηση των πρακτικών. Τα πρακτικά μετά από την καθαρο- 
γραφή τους υπογράφονται από τον Πρόεδρο και τον 
Γραμματέα, και δεν χρειάζονται άλλη επικύρωση. 

6. Η κάθε επιτροπή μπορεί να προτείνει στη Σύγκλητο 
για σχετική έγκριση εσωτερικό κανονισμό λειτουργίας, 
που αναφέρεται στο πεδίο δραστηριότητάς της. 

7. Κατά τα λοιπά, για την λειτουργία των ως άνω επι¬ 
τροπών, εφαρμόζονται οι εκάστοτε περί συλλογικών ορ¬ 
γάνων ισχύουσες διατάξεις. 

ΚΕΦΑΛΑΙΟ Δ' 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΟΥ ΔΙΔΑΚΤΙΚΟΥ ΚΑΙ 
ΛΟΙΠΟΥ ΠΡΟΣΩΠΙΚΟΥ ΤΟΥ ΠΑΝΕΠΙΣΤΗΜΙΟΥ 

I. Δικαιώματα και υποχρεώσεις του Διδακτικού και 
Ερευνητικού Προσωπικού (Δ.Ε.Π.) 

Άρθρο 22 

Ορκωμοσία μελών Δ.Ε.Π. 

Ο διορισμός και η μονιμοποίηση μέλους Δ.Ε.Π. γίνεται 
με πράξη του Πρύτανη σύμφωνα με το νόμο. Ομοίως και 
η ανάληψη καθηκόντων από μέλος Δ.Ε.Π., αφού δοθεί ο 
νενομισμένος όρκος στο Ευαγγέλιο: "Ορκίζομαι να φυ- 
λάττω πίστη στην πατρίδα, υπακοή στο Σύνταγμα και 
στους Νόμους και να εκπληρώνω τιμίως και ευσυνειδή- 
τωςτα καθήκοντά μου". Όποιος δεν επιθυμεί να δώσει όρ¬ 
κο θρησκευτικού τύπου μπορεί να επικαλεσθεί την τιμή 
και τη συνείδησή του. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1783 


Άρθρο 23 

Δικαιώματα μελών Δ.Ε. Π. 

1. Τα μέλη Δ.Ε.Π. δικαιούνται να κάνουν χρήση των 
εγκαταστάσεων του Πανεπιστημίου (βιβλιοθήκες, σπου¬ 
δαστήρια, εργαστήρια κλπ.) σύμφωνα με τις αποφάσεις 
των οικείων πανεπιστημιακών οργάνων. 

Η διοίκηση του Τμήματος και του Πανεπιστημίου οφεί¬ 
λει, στο μέτρο του δυνατού, να εξασφαλίζει την εγκατά¬ 
σταση (γραφείο, εξοπλισμό γραφείου) για όλα τα μέλη 
Δ.Ε.Π. 

2. Όλα τα μέλη Δ.Ε.Π. έχουν δικαίωμα να συμμετέχουν 
ελεύθερα και ανεμπόδιστα στα συλλογικά όργανα του 
Τμήματος και του Πανεπιστημίου σύμφωνα με τις εκά- 
στοτε ισχύουσες διατάξεις. 

3. Τα μέλη Δ.Ε.Π. έχουν το δικαίωμα να λαμβάνουν γνώ¬ 
ση όλωντων αποφάσεωντωνπανεπιστημιακών οργάνων. 
Το δικαίωμά τους αυτό ασκείται ύστερα από σχετική αί¬ 
τηση προς τον Πρόεδρο του οικείου οργάνου. 

Άρθρο 24 

Βασικές υποχρεώσεις μελών Δ.Ε.Π. 

1. Κάθε μέλος Δ.Ε.Π.: α) Ασκεί διδακτικό, έργο όπως ο 
Νόμος ορίζει, σύμφωνα με τις ανάγκες κάθε Τμήματος σε 
προπτυχιακό ή και μεταπτυχιακό επίπεδο. Το διδακτικό 
έργο συνίσταται όχι μόνο στην ανάληψη συγκεκριμένων 
ωρών διδασκαλίας σε μαθήματα, εργαστήρια και φροντι¬ 
στήρια αλλά και σε ουσιαστική καθοδήγηση των φοιτητών 
για εκπόνηση εργασιών, διπλωματικών εργασιών και δι¬ 
δακτορικών διατριβών. Στο ευρύτερο εκπαιδευτικό έργο 
των μελών Δ. Ε. Π. εμπίπτει και η διόρθωση κάθε είδους ερ¬ 
γασιών των φοιτητών καθώς και η επίβλεψη ή η παρακο¬ 
λούθηση διδακτορικών διατριβών, β) Οφείλει να δέχεται 
τους φοιτητές για θέματα που σχετίζονται με την εκπαι¬ 
δευτική και ερευνητική διαδικασία σε ώρες που πρέπει να 
ανακοινώνονται και να μην είναι μόνον απογευματινές και 
συγκεντρωμένες σε μια ημέρα. Οι ανακοινώσεις με τις 
ημέρες και τις ώρες της υποδοχής των φοιτητών πρέπει 
να αναρτώνται στην αρχή κάθε εξαμήνου έξω από το χώ¬ 
ρο υποδοχής και να κοινοποιούνται στη Γραμματεία του 
οικείου Τμήματος, γ) Οφείλει να συμμετέχει ενεργώς στις 
διοικητικές δραστηριότητες των συλλογικών οργάνων 
και να συμβάλλει στην οργάνωση και τη σωστή λειτουρ¬ 
γία των εκπαιδευτικών και των ερευνητικών δραστηριοτή¬ 
των του Τ μήματος ή του Τ ομέα. δ) Προσφέρει ερευνητικό 
έργο (βασική και εφαρμοσμένη έρευνα). 

2. Οι ώρες διδασκαλίας και υποδοχής φοιτητών πρέπει 
να κατανέμονται σε τουλάχιστον τρεις μη διαδοχικές ημέ¬ 
ρες της εβδομάδας. 

3. Οι ειδικοί επιστήμονες που προσλαμβάνονται με σύμ¬ 
βαση εργασίας ορισμένου χρόνου σύμφωνα με τις εκά- 
στοτε ισχύουσες σχετικές διατάξεις έχουν δικαιώματα 
και υποχρεώσεις ανάλογες προς εκείνες των μελών Δ.Ε.Π. 
με τους περιορισμούς που θέτει η κείμενη νομοθεσία. 

Άρθρο 25 

Άλλες υποχρεώσεις 

1. Η εξωπανεπιστημιακή απασχόληση των μελών Δ.Ε.Π. 
(π.χ. κατοχή δεύτερης θέσης, ανάθεση εντολής διδασκα¬ 
λίας σε άλλο Α.Ε.Ι., μερική άσκηση επαγγελματικής δρα¬ 
στηριότητας κλπ.) επιτρέπεται μόνο βάσει της εκάστοτε 
κειμένης και σύμφωνα με τη διάκριση του νόμου σε μέλη 
Δ.Ε.Π. πλήρους ή μερικής απασχόλησης. 


2. Τα μέλη Δ.Ε.Π. οφείλουν να αποδέχονται τον ορισμό 
τους ως μελών εισηγητικών επιτροπών και εκλεκτορικών 
σωμάτων στο ίδιο ή άλλο ΑΕΙ, εφόσον δεν κωλύονται από 
άλλες υποχρεώσεις τους προς το οικείο ΑΕΙ, να εκπλη¬ 
ρώνουν τις διοικητικές και λοιπές υποχρεώσεις τους στο 
Τμήμα, συμβάλλοντας στην εύρυθμη λειτουργία του. 
Εφόσον μετέχουν σε συλλογικά όργανα, έχουν καθήκον 
να παρίστανται σε όλη τη διάρκεια των συνεδριάσεων. 
Απουσία ή αποχώρηση πριν απάτη λήξη της συνεδρίασης 
επιτρέπεται μόνο για σοβαρό λόγο, που γνωστοποιείται 
στον Προεδρεύοντα. 

3. Η προθεσμία ανάληψης καθηκόντων από όσους διο¬ 
ρίζονται ή εξελίσσονται σε θέσεις Δ.Ε.Π. αρχίζει από την 
κοινοποίηση της δημοσίευσης της πράξης διορισμού 
στην Εφημερίδα της Κυβερνήσεως. Εάν κάποιο μέλος 
Δ.Ε.Π. εκλεγεί σε θέση Δ.Ε.Π. άλλου Τμήματος του ίδιου 
Πανεπιστημίου ή άλλου ΑΕΙ θεωρείται ότι παραιτήθηκε 
αυτοδικαίως από τη θέση που κατείχε μέχρι τούδε. Η πα¬ 
ραίτηση ισχύει από την ημερομηνία ανάληψης των νέων 
καθηκόντων. 

4. Μέλη Δ.Ε.Π. που αποχωρούν από την υπηρεσία με 
οποιονδήποτε τρόπο αποδίδουν τη χρήση του γραφείου 
στο οποίο στεγάζονταν και παραδίδουν εντός μηνάς στις 
αρμόδιες υπηρεσίες του Πανεπιστημίου τον εξοπλισμό 
και τα υλικά που είχαν στη διάθεσή τους. 

Άρθρο 26 

Επιμόρφωση των μελών Δ.Ε.Π. 

Ο εμπλουτισμός των γνώσεων των μελών Δ.Ε.Π. σε δι¬ 
οικητικό, διδακτικό και ερευνητικό έργο στην Ελλάδα και 
στο εξωτερικό γίνεται στα πλαίσια της ισχύουσας νομο¬ 
θεσίας και του κανονισμού λειτουργίας πανεπιστημιακών 
οργάνωντου Πανεπιστημίου Μακεδονίας. Οι όροι συμμε¬ 
τοχής των μελών Δ.Ε.Π. σε προγράμματα επιμόρφωσης 
κάθε μορφής καθορίζονται με αποφάσεις της Συγκλήτου 
ή του Πρυτανικού Συμβουλίου μετά από πρόταση της Γε¬ 
νικής Συνέλευσης κάθε Τμήματος, εφόσον δεν παρακω¬ 
λύεται ουσιωδώς το διδακτικό και λοιπό έργο του οικείου 
Τμήματος. Ο κατά τα ανωτέρω εμπλουτισμός των γνώ¬ 
σεων και η συμμετοχή των μελών Δ.Ε.Π. σε προγράμματα 
επιμόρφωσης θεωρείται ότι αποτελούν μέρος της προε¬ 
τοιμασίας του εκπαιδευτικού έργου τους. 

II. Δικαιώματα και υποχρεώσεις λοιπών κατηγοριών 
προσωπικού 

Άρθρο 27 
Βοηθοί 

1. Για τους Βοηθούς ισχύει ό,τι και για τα μέλη Δ.Ε.Π. 
σχετικά με τις ώρες διδασκαλίας και τις ώρες συνεργα¬ 
σίας με φοιτητές πέραν των επιτηρήσεων. Το εκπαιδευτι¬ 
κό έργο τους, όπως περιγράφεται στο νόμο, ασκείται στα 
πλαίσια των αποφάσεων του Τμήματος. Οι ώρες παρου¬ 
σίας των μελών αυτών συνολικά δεν μπορεί να είναι λιγό- 
τερες από 24 την εβδομάδα. Το διοικητικό έργο τους πε¬ 
ριλαμβάνει τη συμμετοχή τους στα συλλογικά όργανα, 
όπωςπροβλέπεται από το νόμο και τη συμμετοχή τους σε 
επιτροπές που ορίζονται από το Τμήμα. 

2. Τα Τμήματα αξιοποιούντους Βοηθούς, αναθέτοντάς 
τους την καθοδήγηση των φοιτητών σε φροντιστήρια, ερ¬ 
γαστηριακές ασκήσεις καθώς και διδακτικά καθήκοντα 
σε συνεργασία με τους διδάσκοντες. 

Άρθρο 28 

Ειδικό και Εργαστηριακό Διδακτικό Προσωπικό 

1. Τα μέλη του Ειδικού και Εργαστηριακού Διδακτικού 
Προσωπικού (Ε.Ε.ΔΙ.Π.) έχουν την υποχρέωση να: α) διδά¬ 
σκουν από 8 έως 12 ώρες την εβδομάδα, εάν ανήκουν στο 
ίδρυμα ή ανάλογα με τον αριθμό των ωρών που προβλέπε- 
ται από κάθε Τμήμα για τη διδασκαλία του οικείου μαθήμα¬ 
τος σε κάθε εξάμηνο, β) δέχονται τους φοιτητές τουλάχι¬ 
στον 4 ώρες την εβδομάδα για θέματα που σχετίζονται με 
την εκπαιδευτική διαδικασία, σε ώρες που πρέπει να ανα¬ 
κοινώνονται και να μην είναι μόνο απογευματινές και συ¬ 
γκεντρωμένες σε μια ημέρα, γ) συμμετέχουν σε διοικητικά 
όργανα και επιτροπές, που έχουν σχέση με το αντικείμενό 
τους και δ) να έχουν συνολική παρουσία στο Πανεπιστήμιο 
τουλάχιστον 22 ωρών κάθε εβδομάδα. Οι ώρες διδασκα¬ 
λίας και υποδοχής φοιτητών πρέπει να κατανέμονται σε 
τέσσερις τουλάχιστον ημέρες της εβδομάδος. 

2. Ειδικώς για τα μέλη του Ε.Ε.ΔΙ.Π. που κατέχουν ορ¬ 
γανικές θέσεις στα Τμήματα και είναι ενταγμένα σε Το¬ 
μείς και διδάσκουν μαθήματα του προγράμματος σπου¬ 
δών του Τομέα στον οποίο ανήκουν ισχύει ό,τι και για τα 
μέλη του Δ.Ε.Π. αναφορικά με τις ώρες διδασκαλίας, τις 
ώρες συνεργασίας με τους φοιτητές και τις ώρες συνολι¬ 
κής παρουσίας στο Πανεπιστήμιο. 

3. Τα μέλη του Ε.Ε.ΔΙ.Π. μπορούν να συμμετέχουν σε 
εκπαιδευτικά προγράμματα και σεμινάρια που οργανώ¬ 
νονται στον κύκλο των ενδιαφερόντων τους. Μπορούν 
επίσης, στα πλαίσια των αποφάσεων του οικείου Τμήμα¬ 
τος, να κάνουν χρήση των εργαστηρίων, βιβλιοθηκών και 
λοιπών εγκαταστάσεων για τη διευκόλυνση του εκπαι¬ 
δευτικού και ερευνητικού έργου τους. 

4. Η διοίκηση του Τμήματος και του Πανεπιστημίου 
οφείλει, στο μέτρο του δυνατού, να εξασφαλίζει την εγκα¬ 
τάσταση (στέγαση, εξοπλισμό γραφείου) για όλα τα μέλη 
Ε.Ε.ΔΙ.Π. Τα μέλη Ε.Ε.ΔΙ.Π. έχουν δικαίωμα να συμμετέ¬ 
χουν στα συλλογικά όργανα του Τμήματος και του Πανε¬ 
πιστημίου σύμφωνα προς τις εκάστοτε ισχύουσες διατά¬ 
ξεις. Επίσης, έχουντο δικαίωμα να λαμβάνουν γνώση των 
αποφάσεων των πανεπιστημιακών οργάνων, ιδίως αυτών 
που αφορούν το διδακτικό και ερευνητικό τους έργο. 

Άρθρο 29 

Αλλοδαποί δάσκαλοι 

Με απόφαση της Γενικής Συνέλευσης του Τμήματος 
μπορεί να ανατίθεται η διδασκαλία ξένης γλώσσας και φι¬ 
λολογίας σε αλλοδαπό πολίτη με τα κατά νόμο απαιτού- 
μενα προσόντα, με ετήσια σύμβαση, η οποία μπορεί να 
ανανεώνεται. Τα διδακτικά και λοιπά καθήκοντα των αλ¬ 
λοδαπών δασκάλων είναι όμοια με εκείνα των μελών 
Ε.Ε.ΔΙ.Π. που είναι ενταγμένα στα Τμήματα. 

Άρθρο 30 

Επιμόρφωση του λοιπού διδακτικού προσωπικού 

Για την επιμόρφωση του προσωπικού των άρθρων 27 και 
28 του παρόντος κανονισμού εφαρμόζεται αναλογικά ό,τι 
ισχύει για τα μέλη Δ. Ε. Π. στο πλαίσιο των αποφάσεων των 
αρμόδιων οργάνων που αφορούν τις κατηγορίες αυτές. 

Άρθρο 31 

Ειδικό Τεχνικό Εργαστηριακό Προσωπικό 

1. Κάθε μέλος του Ειδικού Τεχνικού Εργαστηριακού 


Προσωπικού (Ε.Τ.Ε.Π.) εργάζεται τουλάχιστον 30 ώρες 
την εβδομάδα με βάση τα ειδικά του προσόντα και τον 
προσδιορισμό των καθηκόντων που του ανατέθηκαν 
ύστερα από απόφαση του οικείου συλλογικού οργάνου 
(της Γενικής Συνέλευσης του Τμήματος, αν το μέλος 
Ε.Τ.Ε.Π. ανήκει σε Τμήμα, ή της Συγκλήτου, αν το μέλος 
ανήκει στην κεντρική διοίκηση του ιδρύματος). Έχει συ¬ 
νεχές ωράριο εργασίας, κατά το διάστημα 08.00-17.00 
από Δευτέρα έως Παρασκευή, εκτός από ειδικές περι¬ 
πτώσεις που καθορίζονται με απόφαση του οικείου συλ¬ 
λογικού οργάνου και τη σύμφωνη γνώμη του μέλους 
Ε.Τ.Ε.Π. Κατά την περίοδο των εξετάσεων το παραπάνω 
διάστημα διευρύνεται έως τις 21.00. Ο Πρόεδρος του 
Τμήματος είναι υπεύθυνος για την ανάθεση εργασιών 
στα μέλη Ε.Τ.Ε.Π. που ανήκουν στο Τμήμα καθώς επίσης 
και για τον έλεγχο κατά την εκτέλεσή τους από αυτά. Γ ια 
τα Ε.Τ.Ε.Π. που ανήκουν σε υπηρεσίες της κεντρικής δι¬ 
οίκησης ανάλογη ευθύνη φέρει ο Πρύτανης. 

2. Ειδικότερα το μέλος του Ε.Τ.Ε.Π.: 

α) Επικουρεί στη διεξαγωγή, την προετοιμασία και την 
ανάπτυξη των φροντιστηρίων, των εργαστηριακών και 
πρακτικών ασκήσεων, αναλόγωςτωντυπικών προσόντων 
του, β) προγραμματίζει, χειρίζεται και συντηρεί ηλεκτρο¬ 
νικούς υπολογιστές, δίκτυα υπολογιστών και άλλα επι¬ 
στημονικά όργανα, αναλόγως των τυπικών προσόντων 
του, γ) μέλη του Ε.Τ.Ε.Π. με ειδικά προσόντα για εκπαι¬ 
δευτικό, εργαστηριακό και ερευνητικό έργο και με πτυχίο 
τριτοβάθμιας εκπαίδευσης μπορούν να αναλαμβάνουν 
ανάλογα καθήκοντα με απόφαση της ακαδημαϊκής μονά¬ 
δας, δ) τα μέλη Ε.Τ.Ε.Π. που ανήκουν σε Τμήμα συμμετέ¬ 
χουν στις επιτηρήσεις εξετάσεων μαθημάτων του οικείου 
Τμήματος και ε) παρέχει γενικά έργο υποδομής στην εν 
γένει λειτουργία της ακαδημαϊκής μονάδας στην οποία 
ανήκει προσφέροντας εξειδικευμένες τεχνικές εργαστη¬ 
ριακές υπηρεσίες για την αρτιότερη εκτέλεση του εκπαι¬ 
δευτικού, ερευνητικού και εφαρμοσμένου έργου της μο¬ 
νάδας αυτής. 

3. Τα κατά τη δημοσίευση του Ν. 2817/14.3.2000 υπη¬ 
ρετούντο μέλη Ε.Τ.Ε.Π. ασκούν τα ίδια καθήκοντα που 
ασκούσαν μέχρι τη δημοσίευση του ανωτέρω νόμου, 
όπως αυτά έχουν καθοριστεί από τους οικείους εσωτερι¬ 
κούς κανονισμούς και τις αποφάσεις των Τμημάτων. 

4. Η συμμετοχή των μελών του Ε.Τ.Ε.Π. σε εκπαιδευτι¬ 
κά προγράμματα ή σεμινάρια, σε συνέδρια στο εσωτερι¬ 
κό ή στο εξωτερικό, γίνεται στα πλαίσια των αποφάσεων 
της Συγκλήτου ή της Γενικής Συνέλευσης του Τμήματος 
ή της Γενικής Συνέλευσης της Σχολής, ανάλογα με την 
ακαδημαϊκή μονάδα στην οποία ανήκει το μέλος Ε.Τ.Ε.Π., 
μετά από αίτημα του ενδιαφερομένου και βεβαίωση του 
Προέδρου ή του Πρύτανη ότι δεν παρακωλύεται η λει¬ 
τουργία της οικείας ακαδημαϊκής μονάδας. 

Άρθρο 32 

Διοικητικό Προσωπικό 

1. Το Διοικητικό Προσωπικό ακολουθεί το ωράριο ερ¬ 
γασίας των δημοσίων υπαλλήλων. 

2. Η υπηρεσία φύλαξης του Πανεπιστημίου (φύλακες- 
νυχτοφύλακες-θυρωροί) λειτουργεί σε 24ωρη βάση και 
κατά τις διακοπές και αργίες. Το Πρυτανικό Συμβούλιο 
μπορεί με απόφασή του να αλλάζει την ώρα έναρξης και 
λήξης ή να περιορίζει τις ώρες εργασίας κατά τις ημέρες 
των διακοπών. 




ΦΕΚ149 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1785 


3. Το Διοικητικό Προσωπικό μπορεί να συμμετέχει στη 
γραμματειακή υποστήριξη και την οικονομική διαχείριση 
των ερευνητικών προγραμμάτων. 

Άρθρο 33 

Εκπαίδευση και επιμόρφωση του Διοικητικού Προσωπι¬ 
κού και του Ε.Τ.Ε.Π. 

1. Με απόφαση του Πρυτανικού Συμβουλίου μπορούν 
να οργανώνονται προγράμματα εισαγωγικής εκπαίδευ¬ 
σης, διδασκαλίας ξένωνγλωσσών, επιμόρφωσης καιεξει- 
δίκευσηςτων μελώντου Διοικητικού Προσωπικού και του 
Ε.Τ.Ε.Π. σε συνεργασία με το Εθνικό Κέντρο Δημόσιας Δι¬ 
οίκησης ή με άλλους φορείς στο πλαίσιο των διατάξεων 
της κείμενης νομοθεσίας. 

2. Με απόφαση του Πρυτανικού Συμβουλίου και ύστερα 
από πρόταση των συνδικαλιστικών φορέων του Διοικητι¬ 
κού Προσωπικού και του Ε.Τ.Ε.Π. μπορούν να οργανώνο¬ 
νται σεμινάρια της παραπάνω παραγράφου, επιδοτούμε¬ 
να ή όχι. Με την ίδια απόφαση εγκρίνεται η σχετική πί¬ 
στωση, ορίζονται οι εισηγητές, η οργανωτική επιτροπή 
και κάθε άλλη λεπτομέρεια. 

3. Με πρωτοβουλία μελώντου Διοικητικού Προσωπικού 
και του Ε.Τ.Ε.Π. με κοινό υπηρεσιακό αντικείμενο μπο¬ 
ρούν να οργανώνονται συναντήσεις κατά τη διάρκεια του 
νόμιμου ωραρίου για ενημέρωση και συζήτηση θεμάτων 
σχετικών με το αντικείμενό τους και ύστερα από σχετική 
ανακοίνωση στην Πρυτανεία, χωρίς να παρακωλύεται το 
εκπαιδευτικό έργο και οι εν γένει λειτουργίες του Πανεπι¬ 
στημίου. 

Άρθρο 34 
Γενική διάταξη 

1. ΤαΤμήματα είναι υπεύθυνα για την ομαλή διεξαγωγή 
και επιτήρηση των εξετάσεων. Ως επιτηρητές χρησιμο¬ 
ποιούνται βοηθοί, μεταπτυχιακοί φοιτητές και υποψήφιοι 
διδάκτορες απασχολούμενοι στο πλαίσιο του οικείου 
Τμήματος καθώς και μέλη Ε.Ε.ΔΙ.Π. και Ε.Τ.Ε.Π. Για τις 
γραπτές εξετάσεις κάθε Τμήμα ορίζει τον ελάχιστο και 
τον μέγιστο χρόνο διάρκειας. 

2. Σε εξαιρετικές περιπτώσεις κατά τις οποίες μέλη δια¬ 
φόρων κατηγοριών προσφέρουν εργασία κάτω από αν¬ 
θυγιεινές και επικίνδυνες συνθήκες η Σύγκλητος αποφα¬ 
σίζει τη μείωση του ωραρίου, ύστερα από απόφαση της 
Γενικής Συνέλευσης του Τμήματος ή μετά από πρόταση 
της αρμόδιας διεύθυνσης. 

Άρθρο 35 

Άδειες απουσίας προσωπικού 

1. Οι διακοπές όλου του διδακτικού προσωπικού αρχί¬ 
ζουν την πρώτη Ιουλίου και λήγουν την εικοστή τετάρτη 
Αυγούστου κάθε έτους, υπό την προϋπόθεση ότιτο μέλος 
του διδακτικού προσωπικού έχει εκπληρώσει τις εκπαι¬ 
δευτικές του υποχρεώσεις (διεξαγωγή εξετάσεων και κα¬ 
τάθεση βαθμολογίας) καθώς και τις διοικητικές του υπο¬ 
χρεώσεις (συμμετοχή σε συλλογικά όργανα και επιτρο¬ 
πές). Η ημερομηνία έναρξης ή λήξης των διακοπών είναι 
δυνατόν να μετατίθεται με απόφαση της Συγκλήτου ανά¬ 
λογα με την περάτωση των εξετάσεων του εαρινού εξα¬ 
μήνου ή την έναρξη των εξετάσεων της περιόδου του Σε¬ 
πτεμβρίου. 


2. Εκτός του χρόνου των διακοπών τα μέλη Δ.Ε.Π., οι 
Βοηθοί και τα μέλη Ε.Ε.ΔΙ.Π. πρέπει να γνωστοποιούν, 
όπως ορίζει ο νόμος, τον τόπο της διαμονής τους κατά τη 
διάρκεια της απουσίας τους από την έδρα του Πανεπι¬ 
στημίου, όπου είναι υποχρεωμένα βάσειτου νόμου να κα¬ 
τοικούν μόνιμα. 

3. Κατά την αναφερόμενη περίοδο των θερινών διακο¬ 
πών οι Βοηθοί έχουν τη δυνατότητα να απουσιάζουν 
ύστερα από αίτησή τους στο Τμήμα και εφόσον δεν πα¬ 
ρακωλύεται η λειτουργία του Τμήματος κατά το συγκε¬ 
κριμένο χρονικό διάστημα. 

4. Τα μέλη Ε.Τ.Ε.Π. δικαιούνται, κατάπροτίμηση κατάτο 
χρονικό διάστημα από 11ουλίου έως 24 Αυγούστου, άδεια 
32 εργάσιμων ημερών, υπό την προϋπόθεση ότι δεν πα¬ 
ρακωλύεται η λειτουργία του Τμήματος ή της υπηρεσίας 
στην οποία εργάζονται. 

5. Την άδεια θερινών διακοπών στο προσωπικό των δύο 
προηγούμενων παραγράφων χορηγεί ο Πρόεδρος του 
Τμήματος ή ο Πρύτανης (για τα μέλη Ε.Τ.Ε.Π. που ανή¬ 
κουν στο ίδρυμα). 

6. Το Διοικητικό Προσωπικό δικαιούται κανονικής άδει¬ 
ας απουσίας σύμφωνα με τον Υπαλληλικό Κώδικα. 

7. Μέρος της κανονικής άδειας απουσίας των ανωτέρω 
κατηγοριών προσωπικού χορηγείται υποχρεωτικά από 
τηντελευταίαΔευτέρατου Ιουλίου έως καιτηνπρώτη Πα¬ 
ρασκευή μετά τις 15 Αυγούστου. Με απόφαση του Πρυ- 
τανικού Συμβουλίου ορίζονται οι απαραίτητες για τη λει¬ 
τουργία του Πανεπιστημίου εξαιρέσεις. 

8. Για έκτακτους προσωπικούς ή οικογενειακούς λό¬ 
γους είναι δυνατή η χορήγηση άδειας με αποδοχές για 
διάστημα μέχρι δέκα ημερών για τα μέλη Δ.Ε.Π. ύστερα 
από έγκριση του Πρυτανικού Συμβουλίου. Μπορεί ακόμη 
να χορηγηθεί σε μέλη Δ.Ε.Π. άδεια έως είκοσι ημερών για 
σοβαρούς προσωπικούς λόγους από τη Σύγκλητο. Οι εκ¬ 
παιδευτικές και οι άλλες ειδικές άδειες χορηγούνται στα 
μέλη του Πανεπιστημίου, όπως ορίζει η ισχύουσα νομο¬ 
θεσία για κάθε κατηγορία. Οι διατάξεις του Υπαλληλικού 
Κώδικα σχετικά με τη χορήγηση των λοιπών αδειών εφαρ¬ 
μόζονται και στα μέλη του Ε.Ε.ΔΙ.Π., στους Βοηθούς και 
στα μέλη Ε.Τ.Ε.Π. 

ΚΕΦΑΛΑΙΟ Ε' 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΦΟΙΤΗΤΩΝ 

I. Δικαιώματα και υποχρεώσεις διοικητικού και εκπαι¬ 
δευτικού χαρακτήρα 

Άρθρο 36 

Εγγραφή και ατομική φοιτητική μερίδα 

1. Η εγγραφή των εισαγόμενων προπτυχιακών φοιτη¬ 
τών γίνεται με την κατάθεση στη Γραμματεία του οικείου 
Τμήματος μέσα στις νόμιμες προθεσμίες αίτησης εγγρα¬ 
φής και των δικαιολογητικών που προβλέπει ο Νόμος. Η 
Γ ραμματεία ελέγχει τα στοιχεία του ενδιαφερομένου με 
το ατομικό δελτίο επιτυχίας και το επίσημο αντίγραφο του 
ονομαστικού πίνακα. Η εγγραφή συγχρόνως σε δύο Τμή¬ 
ματα του Πανεπιστημίου ή σε Τμήμα του Πανεπιστημίου 
και σε άλλη ανώτερη ή ανώτατη Σχολή ή Τμήμα δεν επι¬ 
τρέπεται. Σε κάθε φοιτητή παραδίδεται από τη Γ ραμμα¬ 
τεία του Τμήματος η φοιτητική ταυτότητα, το βιβλιάριο 
σπουδών, ο οδηγός σπουδών, βιβλιάριο υγειονομικής πε¬ 
ρίθαλψης, εφόσον ζητηθεί, και δελτίο φοιτητικού εισιτη¬ 
ρίου. 

2. Η Γραμματεία του οικείου Τμήματος τηρεί για κάθε 
φοιτητή ατομική φοιτητική μερίδα, που περιέχει μεταξύ 
άλλων: α) τους τίτλους και τα δικαιολογητικά που προ- 
σκομίσθηκαν κατά την εγγραφή, β) τα σχέδια των πιστο¬ 
ποιητικών που του έχουν χορηγηθεί και γ) τις τυχόν υπο¬ 
τροφίες ή τα βραβεία τα οποία έχει λάβει και κάθε άλλο 
στοιχείο που αφορά τη σπουδαστική του κατάσταση και 
κρίνεται αναγκαίο. Το περιεχόμενο της μερίδας αυτής εί¬ 
ναι προσιτό μόνο στην αρμόδια υπηρεσία και στον ίδιο 
τον φοιτητή, εκτός εάν πρόκειται να χρησιμοποιηθεί για 
δικαστικούς λόγους. 

3. Η εγγραφή των μεταπτυχιακών φοιτητών των εγκε¬ 
κριμένων προγραμμάτων μεταπτυχιακών σπουδών γίνε¬ 
ται στις προθεσμίες που ορίζει το οικείο συλλογικό όρ¬ 
γανο σύμφωνα με τις προϋποθέσεις που ορίζει ο Ενιαίος 
Κανονισμός Διατμηματικών Προγραμμάτων Μεταπτυ¬ 
χιακών Σπουδών. 

4. Είναι δυνατή η αναστολή της φοίτησης ενός προ¬ 
πτυχιακού φοιτητή μετά από έγκριση της αίτησής του 
από τη Γενική Συνέλευση του Τμήματος στο οποίο είναι 
εγγεγραμμένος. Κατά τη διάρκεια της αναστολής της 
φοίτησης αίρεται η φοιτητική ιδιότητα, η οποία και απο¬ 
κτάται εκ νέου με νέα αίτηση του ενδιαφερομένου. 

Άρθρο 37 

Παρακολούθηση της εκπαιδευτικής διαδικασίας 

Η παρακολούθηση των μαθημάτων, των φροντιστη¬ 
ρίων, των ασκήσεων, εργαστηρίων κλπ. από την πλευρά 
των φοιτητών γίνεται σύμφωνα με το ωρολόγιο πρό¬ 
γραμμα και τον κανονισμό σπουδών του οικείου Τμήμα¬ 
τος. Οι φοιτητές τόσο του προπτυχιακού όσο και του με¬ 
ταπτυχιακού επιπέδου δικαιούνται να χρησιμοποιούν τις 
εργαστηριακές εγκαταστάσεις και τον λοιπό εξοπλισμό 
των οικείων Τμημάτων σύμφωνα με τα οριζόμενα σε κά¬ 
θε Τμήμα. 

Άρθρο 38 

Εκπροσώπηση φοιτητών στα πανεπιστημιακά όργανα 

1. Οι προπτυχιακοί και οι μεταπτυχιακοί φοιτητές συμ¬ 
μετέχουν με εκπροσώπους τους σε όλα τα πανεπιστη¬ 
μιακά όργανα, στα οποία προβλέπεται από το νόμο η 
συμμετοχή τους, καθώς και στα εκλεκτορικά σώματα για 
την ανάδειξη πρυτανικών αρχών και Προέδρων των Τρη¬ 
μάτων, όπως ορίζεται στο νόμο. 

2. Η υπόδειξη των εκπροσώπων των προπτυχιακών φοι¬ 
τητών, τακτικών και αναπληρωματικών, γίνεται δεκτή 
από τα αρμόδια πανεπιστημιακά όργανα, εφόσον στο 
σχετικό έγγραφο του διοικητικού συμβουλίου του φοιτη¬ 
τικού συλλόγου υπάρχει υπογραφή του Προέδρου και 
του Γραμματέα του διοικητικού συμβουλίου και η σφρα¬ 
γίδα του συλλόγου. Αν το διοικητικό συμβούλιο δεν έχει 
συγκροτηθεί σε σώμα, πρέπει να υπάρχουν οι υπογρα¬ 
φές όλων των μελών του ή τουλάχιστον της απόλυτης 
πλειοψηφίαςτων μελώντου. Η εκπροσώπηση των φοιτη¬ 
τών στη Σύγκλητο επιμερίζεται κατά το νόμο. 

3. Η ανάδειξη των εκπροσώπων των μεταπτυχιακών 
φοιτητών στη Σύγκλητο γίνεται από ειδική συνέλευση 
των μεταπτυχιακών φοιτητών και υποψηφίων διδακτό¬ 
ρων, η οποία συγκαλείται από τον Πρύτανη, εφόσον δεν 
υπάρχει νομίμως συγκροτημένο συλλογικό όργανο. 


4. Η ανάδειξη των εκπροσώπων των μεταπτυχιακών 
φοιτητών στα συλλογικά όργανα των Τμημάτων γίνεται 
από ειδική συνέλευση των μεταπτυχιακών φοιτητών και 
υποψηφίων διδακτόρων, η οποία συγκαλείται από τον 
Πρύτανη ή τον Πρόεδρο, εφόσον δεν υπάρχει νομίμως 
συγκροτημένο συλλογικό όργανο. 

5. Αντικατάσταση των εκπροσώπων των φοιτητών στα 
πανεπιστημιακά όργανα πριν από τη λήξη της θητείας 
τους γίνεται από το αρμόδιο όργανο στην περίπτωση πα¬ 
ραίτησης κάποιου εκπροσώπου ή απώλειας της φοιτητι¬ 
κής ιδιότητας. Η παραίτηση του εκπροσώπου από οποιο- 
δήποτε όργανο υποβάλλεται στο όργανο στο οποίο με¬ 
τέχει και κοινοποιείται στον οικείο σύλλογο. 

Άρθρο 39 

Άλλα δικαιώματα και καθήκοντα των προπτυχιακών και 
μεταπτυχιακών φοιτητών 

1. Οι φοιτητές διεκπεραιώνουν τις εκπαιδευτικές και 
εξεταστικές υποχρεώσεις τους σύμφωνα με το πρό¬ 
γραμμα και τον κανονισμό σπουδών του οικείου Τμήμα¬ 
τος. Συνεργάζονται με το διδακτικό και ερευνητικό προ¬ 
σωπικό για τις εκπαιδευτικές και ερευνητικές τους ανά¬ 
γκες σε ημέρες και ώρες που ανακοινώνονται σύμφωνα 
με τον παρόντα κανονισμό. Απευθύνονται στους Προέ¬ 
δρους των οικείων Τμημάτων για ζητήματα της αρμοδιό- 
τητάς τους. Κάθε Τμήμα έχει τη δυνατότητα να απονέμει 
διακρίσεις και βραβεία σε φοιτητές με βάση τον κανονι¬ 
σμό λειτουργίας του. 

2. Οι φοιτητές δικαιούνται επίσης να υποβάλλουν αιτή¬ 
σεις για θέματά τους στη Γραμματεία του Τμήματος. Η 
απάντηση στις αιτήσεις αυτές δίνεται σε εύλογο χρόνο, 
γραπτώς ή προφορικώς, από τους αρμόδιους υπαλλή¬ 
λους του Πανεπιστημίου. Οι Γραμματείες οφείλουν να δέ¬ 
χονται τους φοιτητές κάθε εργάσιμη ημέρα κατ’ ελάχι- 
στον επί μία και μισή ώρα, προκειμένου να παρέχουν τις 
αναγκαίες πληροφορίες, να δέχονται αιτήσεις κλπ., σύμ¬ 
φωνα με την κείμενη πανεπιστημιακή νομοθεσία και τις 
αποφάσεις των συλλογικών οργάνωντου Πανεπιστημίου. 

3. Οι φοιτητές συμμετέχουν ενεργώς, δια των νομίμως 
ορισμένων εκπροσώπων τους στις διοικητικές δραστη¬ 
ριότητες των συλλογικών οργάνων, συμβάλλοντας στην 
οργάνωση και λειτουργία των διοικητικών και εκπαιδευ¬ 
τικών διαδικασιών των Τ μημάτων και του Πανεπιστημίου 
γενικότερα. Η διάθεση αιθουσών για φοιτητικές εκδηλώ¬ 
σεις γίνεται από το Πρυτανικό Συμβούλιο ύστερα από 
έγκαιρη ειδοποίηση των διδασκόντων. Οι αίθουσες που 
διατίθενται πρέπει να παραδίδονται μετά από τη χρησι¬ 
μοποίησή τους στην κατάσταση που παρελήφθησαν, 
έτσι ώστε να μπορούν να συνεχιστούν απρόσκοπτα οι άλ¬ 
λες λειτουργίες του Πανεπιστημίου. 

4. Οι φοιτητές επιδεικνύουν τη φοιτητική ταυτότητα ή 
το βιβλιάριο σπουδών, όποτε προσέρχονται στη Γ ραμ¬ 
ματεία ή στις εξετάσεις. Πριν από την ορκωμοσία τους 
παραδίδουν στη Γραμματεία του Τμήματος τη φοιτητική 
ταυτότητα ή το βιβλιάριο σπουδών, το οποίο πρέπει να 
φέρει τη σφραγίδα από το πανεπιστημιακό εστιατόριο 
για τη διακοπή της σίτισης, σφραγίδα από τη Βιβλιοθήκη 
του Πανεπιστημίου ότι έχουν παραδώσει βιβλία που εί¬ 
χαν δανειστεί καθώς επίσης το βιβλιάριο υγειονομικής 
περίθαλψης και το δελτίο φοιτητικού εισιτηρίου. 

II. Κοινωνικές παροχές προς τους φοιτητές 

Άρθρο 40 

Υγειονομική περίθαλψη 

1. Η υγειονομική περίθαλψη στους φοιτητές του Πανε¬ 
πιστημίου παρέχεται σύμφωνα με τις διατάξεις του νό¬ 
μου. Κάθε φοιτητής κατάτην εγγραφή του στο οικείο Τμή- 
μα μπορεί να ζητήσει τη χορήγηση φοιτητικού βιβλιαρίου 
περίθαλψης, συμπληρώνοντας σχετική υπεύθυνη δήλω¬ 
ση. 

2. Υγειονομικής περίθαλψης δικαιούνται: α) οι προπτυ¬ 
χιακοί και μεταπτυχιακοί φοιτητές, β) οι αλλοδαποί φοιτη¬ 
τές που φοιτούν στο Πανεπιστήμιο στα πλαίσια των διε¬ 
θνών εκπαιδευτικών προγραμμάτων, γ) οι φοιτητές που 
μετεγγράφονται από ΑΕΙ του εσωτερικού και του εξωτε¬ 
ρικού, δ) οι φοιτητές που εγγράφονται ύστερα από τις κα¬ 
τατακτήριες εξετάσεις και ε) οι αλλοδαποί υπότροφοιτης 
ελληνικής κυβέρνησης που κάνουν έρευνα στο Πανεπι¬ 
στήμιο Μακεδονίας ή παρακολουθούν μαθήματα ως 
ελεύθεροι ακροατές. 

Άρθρο 41 

Διδακτικά βιβλία και βοηθήματα 

1. Η παροχή διδακτικών βιβλίων και βοηθημάτων στους 
προπτυχιακούς φοιτητές γίνεται σύμφωνα με τις προϋ¬ 
ποθέσεις της κείμενης νομοθεσίας και των σχετικών 
υπουργικών αποφάσεων. 

2. Το αργότερο μέχρι τον Απρίλιο κάθε έτους τα μέλη 
Δ.Ε.Π. προτείνουν διδακτικά βιβλία και βοηθήματα για τη 
διδασκαλία των μαθημάτων που τους έχουν ανατεθεί από 
τη Γ ενική Συνέλευση του Τ μήματος για όλο το ακαδημαϊ¬ 
κό έτος σύμφωνα με υποδείγματα έντυπων δηλώσεων 
που διανέμει η Υπηρεσία Φοιτητικής Μέριμνας. Η σχετική 
πρόταση επικυρώνεται από τη Γ ενική Συνέλευση του Τ μή¬ 
ματος εγκρίνεται από τον Πρύτανη και υποβάλλεται στην 
Υπηρεσία Φοιτητικής Μέριμνας μέχρι τις 15 Ιουνίου. Δι¬ 
δακτικά βιβλία και βοηθήματα παρέχονται και σε όσους 
επιλέγουν μαθήματα από άλλα Τμήματα σύμφωνα με το 
πρόγραμμα σπουδών του Τμήματός τους. Η Υπηρεσία 
Φοιτητικής Μέριμνας ελέγχει, ώστε η διανομή των διδα¬ 
κτικών βιβλίων και βοηθημάτων να γίνεται εγκαίρως στην 
αρχή του εξαμήνου και οπωσδήποτε όχι αργότερα από 
ένα μήνα μετά από την έναρξη του εξαμήνου. Για πιθανές 
παραβιάσεις των προθεσμιών ενημερώνεται το οικείο 
Τμήμα το οποίο πρέπει να ενεργήσει, ώστε να διεκπεραι- 
ώνεται απρόσκοπτα η εκπαιδευτική διαδικασία. 

Άρθρο 42 

Υποτροφίες και δάνεια 

Οι υποτροφίες και τα δάνεια ενίσχυσης των προπτυχια¬ 
κών φοιτητών χορηγούνται σύμφωνα με τις προϋποθέ¬ 
σεις του νόμου και τον σχετικό κανονισμό του Ιδρύματος 
Κρατικών Υποτροφιών (ΙΚΥ). Η επιλογή των υποτρόφων 
καθώς και όσων δικαιούνται δανείων ενίσχυσης γίνεται με 
φροντίδα της Γραμματείας του Οικείου Τμήματος, η 
οποία ελέγχειτηντήρηση των νόμιμωνπροϋποθέσεων. Οι 
υποτροφίες και τα δάνεια ενίσχυσης των μεταπτυχιακών 
φοιτητών χορηγούνται σύμφωνα με τον Ενιαίο Κανονισμό 
των Διατμηματικών Προγραμμάτων Μεταπτυχιακών 
Σπουδών του Πανεπιστημίου και τον σχετικό Κανονισμό 
του ΙΚΥ. 


Άρθρο 43 

Διευκολύνσεις για τις μετακινήσεις των προπτυχιακών 
και μεταπτυχιακών φοιτητών 

Στους προπτυχιακούς και μεταπτυχιακούς φοιτητές χο¬ 
ρηγούνται δελτία φοιτητικού εισιτηρίου σύμφωνα με 
τους όρους της εκάστοτε κειμένης νομοθεσίας. Ανάλογο 
δελτίο χορηγείται και στους αλλοδαπούς φοιτητές, που 
φοιτούν στο Πανεπιστήμιο στα πλαίσια των διεθνών προ¬ 
γραμμάτων ανταλλαγών και συνεργασίας. Τα δελτία αυ¬ 
τά χορηγούνται στην αρχή κάθε ακαδημαϊκού έτους από 
τη Φοιτητική Μέριμνα, η οποία έχει και την ευθύνη για τον 
έλεγχο των νόμιμων προϋποθέσεων για τη χορήγησή 
τους. 

Άρθρο 44 

Εκπαιδευτικές εκδρομές και επισκέψεις 

Στον προϋπολογισμό του Πανεπιστημίου προβλέπεται 
ειδικό κονδύλιο για την πραγματοποίηση εκπαιδευτικών 
φοιτητικών εκδρομών, για την ομαδική μεταφορά φοιτη¬ 
τών, για τη διενέργεια πρακτικών ασκήσεων και την πραγ¬ 
ματοποίηση εκπαιδευτικών επισκέψεων, ακόμη και σε ημέ¬ 
ρες διακοπών. Τον εκπαιδευτικό χαρακτήρατων εκδρομών 
βεβαιώνει το οικείο Τμήμα, ορίζοντας παράλληλα τα μέλη 
Δ.Ε.Π. ή μέλη άλλων κατηγοριών προσωπικού που θα συμ- 
μετάσχουν ως συνοδοί, καθώς και κάθε χρήσιμη λεπτομέ¬ 
ρεια για την πραγματοποίηση της άσκησης ή της εκδρο¬ 
μής. Με απόφαση του Πρυτανικού Συμβουλίου καθορίζε¬ 
ται η οικονομική ενίσχυση της εκδρομής ή της επίσκεψης. 

Άρθρο 45 

Χρήση εγκαταστάσεων και εξοπλισμού 
του Πανεπιστημίου 

Η χρησιμοποίηση των εγκαταστάσεων και του εξοπλι¬ 
σμού του Πανεπιστημίου από τους φοιτητές γίνεται σε 
συνεργασία με το διδακτικό προσωπικό με σκοπό την ικα¬ 
νοποίηση των αναγκών του προγράμματος σπουδών. Η 
χρησιμοποίηση άλλων χώρων, που δεν υπάγονται στην 
ευθύνη των επιμέρους Τμημάτων, γίνεται με απόφαση 
του Πρυτανικού Συμβουλίου. 

Άρθρο 46 
Σίτιση 

Δωρεάν σίτιση παρέχεται στους προπτυχιακούς και με¬ 
ταπτυχιακούς φοιτητές σύμφωνα με τις κείμενες διατά¬ 
ξεις. Η σίτιση παρέχεται στο εστιατόριο του Πανεπιστημί¬ 
ου Μακεδονίας, το οποίο εξυπηρετεί κατά κύριο λόγο 
τους φοιτητές και το προσωπικό του ιδρύματος. Στο 
εστιατόριο σιτίζονται δωρεάν όλοι οι φοιτητές με σχετικά 
χαμηλό οικογενειακό εισόδημα, το οποίο καθορίζεται με 
βάση τις κείμενες διατάξεις και τη διαθέσιμη επιχορήγη¬ 
ση από τη Σύγκλητο του Πανεπιστημίου. Γιατο σκοπό αυ¬ 
τό εκδίδεται κάρτα σίτισης με ευθύνη της Φοιτητικής Μέ¬ 
ριμνας. Για όλους τους υπόλοιπους φοιτητές είναι δυνα¬ 
τή η σίτιση στο εστιατόριο με το ίδιο αντίτιμο το οποίο 
καταβάλλει το Πανεπιστήμιο Μακεδονίας στο εστιατόριο 
για τους δικαιούμενους σίτισης φοιτητές. 

Άρθρο 47 

Στέγαση 

Δωρεάν διαμονή εξασφαλίζεται στη Φοιτητική Εστία 
Καλαμαριάς, ανάλογα με το διαθέσιμο αριθμό δωματίων, 

σε φοιτητές που έχουν χαμηλό οικογενειακό εισόδημα. Η 
Εστία Καλαμαριάς λειτουργεί με ευθύνη του Εθνικού 
Ιδρύματος Νεότητας. Στόχος του ιδρύματος είναι η αύ¬ 
ξηση των διαθέσιμων δωματίων και η κατά το δυνατόν κά¬ 
λυψη όλων των αναγκών στέγασης των φοιτητών του. 

ΚΕΦΑΛΑΙΟ ΣΤ 
ΠΕΙΘΑΡΧΙΚΕΣ ΔΙΑΤΑΞΕΙΣ 

Άρθρο 48 

Πειθαρχικός έλεγχος των μελών Δ.Ε.Π. - Πειθαρχικά 
αδικήματα. 

Ισχύει ό,τι προβλέπεται από τη σχετική νομοθεσία. 

Άρθρο 49 

Πειθαρχικές ποινές και όργανα ελέγχου 

Ισχύει ό,τι προβλέπεται από τη σχετική νομοθεσία. 

Άρθρο 50 

Πειθαρχικές διατάξεις για το λοιπό διδακτικό προσωπικό 
και τα μέλη Ε.Τ.Ε.Π. 

Σε περίπτωση παραβίασης των καθηκόντων και υπο¬ 
χρεώσεων των Βοηθών, των μελών Ε.Ε.ΔΙ.Π. και των με¬ 
λών Ε.Τ.Ε.Π. εφαρμόζονται αναλογικώς οι διατάξεις που 
ισχύουν για τα μέλη Δ.Ε.Π. 

Άρθρο 51 

Πειθαρχικές διατάξεις για το Διοικητικό Προσωπικό 

Για τα μέλη του Διοικητικού Προσωπικού του Πανεπι¬ 
στημίου εφαρμόζονται οι οικείες διατάξεις του Υπαλληλι¬ 
κού Κώδικα. 

Άρθρο 52 

Πειθαρχικός έλεγχος σε φοιτητές 

Ως προς τον πειθαρχικό έλεγχο των φοιτητών ισχύει ό,τι 
προβλέπεται από τη σχετική νομοθεσία. 

ΚΕΦΑΛΑΙΟ Ζ' 

ΠΡΟΠΤΥΧΙΑΚΕΣ ΚΑΙ ΜΕΤΑΠΤΥΧΙΑΚΕΣ ΣΠΟΥΔΕΣ 

I. Προπτυχιακές σπουδές 

Άρθρο 53 

Σύστημα και χρονική διάρθρωση των σπουδών 

1. Οι προπτυχιακές σπουδές στα Τμήματα του Πανεπι¬ 
στημίου Μακεδονίας διεξάγονται με βάση το σύστημα 
των εξαμηνιαίων μαθημάτων και σύμφωνα με το πρό¬ 
γραμμα προπτυχιακών σπουδών, που καταρτίζει η Γ ενική 
Συνέλευση κάθε Τμήματος. Το εκπαιδευτικό έργο κάθε 
ακαδημαϊκού έτους διαρθρώνεται σε δύο εξάμηνα, χειμε¬ 
ρινό και εαρινό. 

2. Κατά τις δύο πρώτες εβδομάδες του εξαμήνου οι φοι¬ 
τητές υποβάλλουν στη Γραμματεία του Τμήματος δήλωση 
που περιέχει τα επιλεγόμενα μαθήματα του προγράμμα¬ 
τος σπουδών, τα οποία επιθυμούν να παρακολουθήσουν 
κατά το συγκεκριμένο ακαδημαϊκό εξάμηνο. Γ ια τις εκ¬ 
πρόθεσμες δηλώσεις αποφασίζει το οικείο Τμήμα. Η 
Γ ραμματεία του Τμήματος καταχωρίζει τις δηλώσεις εγ¬ 
γραφής μαθημάτων στην ατομική μερίδα κάθε φοιτητή και 
αποστέλλει στους διδάσκοντες κατάλογο των φοιτητών 
ανά μάθημα. Εξέταση γίνεται μόνο σε μάθημα που έχει κα¬ 
τά τα ως άνω δηλωθεί κατά το συγκεκριμένο εξάμηνο. 


3. Ο οδηγός σπουδών του οικείου Τμήματος καθορίζει 
τον αριθμό των επιλεγομένων μαθημάτων καθώς και κάθε 
άλλη λεπτομέρεια σχετική με την εκπαιδευτική διαδικα¬ 
σία. 

Άρθρο 54 

Οργάνωση διδασκαλίας 

1. Η διδασκαλία των μαθημάτων του προγράμματος 
προπτυχιακών σπουδών γίνεται σύμφωνα με το ωρολόγιο 
πρόγραμμα, που καταρτίζεται από τη Γ ενική Συνέλευση 
του οικείου Τμήματος με ευθύνη του Προέδρου, έτσι 
ώστε η ροή της εκπαιδευτικής διαδικασίας να γίνεται κα¬ 
τά το δυνατόν απρόσκοπτα. Το ωρολόγιο πρόγραμμα πε¬ 
ριλαμβάνει την κατανομή των ωρών διδασκαλίας των μα¬ 
θημάτων μέσα στις πέντε εργάσιμες ημέρες της εβδομά¬ 
δας, τους διδάσκοντες και τις αίθουσες διδασκαλίας και 
ανακοινώνεται από τη Γραμματεία τουλάχιστον δύο 
εβδομάδες πριν από την έναρξη του εξαμήνου. 

2. Για την κατανομή του διδακτικού έργου στα μέλη 
Δ.Ε.Π. το Τμήμα μπορεί να αποφασίζει, ανάλογα με τον 
τύπο της διδασκαλίας των μαθημάτων (διαλέξεις, παρα¬ 
δόσεις, σεμινάρια, φροντιστήρια, ασκήσεις κλπ.), τη διαί¬ 
ρεση των ακροατηρίων σε τμήματα. Ομοίως, μπορεί να 
καθορίζει κάθε άλλη λεπτομέρεια της διδακτικής διαδικα¬ 
σίας με σεβασμό στη συνταγματικά κατοχυρωμένη ελευ¬ 
θερία της διδασκαλίας. 

3. Η διαδικασία και οι προϋποθέσεις εκπόνησης και 
αξιολόγησης πτυχιακών εργασιών ρυθμίζονται επίσης με 
αποφάσεις του οικείου Τμήματος. 

4. Τα μέλη Δ.Ε.Π. υποχρεούνται να καταρτίζουν για κά¬ 
θε μάθηματηςαρμοδιότητάςτουςτο περίγραμμα του μα¬ 
θήματος και να συντάσσουν κατάλογο διδακτικών βι¬ 
βλίων και βοηθημάτων, που θα μοιράζεται στους φοιτη¬ 
τές μαζί με τα συγγράματα και θα κατατίθεται στη 
Γ ραμματεία του Τμήματος και τη Βιβλιοθήκη του Πανεπι¬ 
στημίου, ώστε να διευκολύνεται η μελέτη των φοιτητών. 
Βιβλία και βοηθήματα αυτής της κατηγορίας πρέπει να 
υπάρχουν σε ικανοποιητικό αριθμό αντιτύπων στη Βιβλιο¬ 
θήκη του Πανεπιστημίου Μακεδονίας. Επίσης, τα μέλη 
Δ.Ε.Π. υποχρεούνται να κοινοποιούν στη Γ ραμματεία του 
Τμήματός τους τις ώρες υποδοχής των φοιτητών καθώς 
και ρυθμίσεις οι οποίες αφορούν στην εκπαιδευτική δια¬ 
δικασία και τον τρόπο διεξαγωγής των εξετάσεων. 

Άρθρο 55 

Παρακολούθηση μαθημάτων 

1. Η παρακολούθηση των σεμιναρίων, των εργαστη¬ 
ρίων, των φροντιστηριακών μαθημάτων και των διδακτι¬ 
κών ασκήσεων μπορεί να είναι υποχρεωτική για τους φοι¬ 
τητές. Η σχετική απόφαση λαμβάνεται από τη Γ ενική Συ¬ 
νέλευση του Τμήματος. Παρεκκλίσεις επιτρέπονται, 
εφόσον συντρέχουν σοβαροί λόγοι. 

2. Κατά την κατάρτιση των ενδεικτικών προγραμμάτων 
σπουδών και την κατανομή των μαθημάτων στα εξάμηνα 
λαμβάνεται πρόνοια, ενόψει των ειδικών συνθηκών κάθε 
Τμήματος, ώστε η συνολική απασχόληση των φοιτητών 
να μην υπερβαίνει τις τριάντα έξι ώρες εβδομαδιαίως, σε 
παραδόσεις, εργαστήρια, φροντιστήρια και ασκήσεις. 

Άρθρο 56 

Έλεγχος των γνώσεων 

1. Η αξιολόγηση της επίδοσης γίνεται με βάση την τέλι- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1789 


κή εξέταση, γραπτή ή προφορική, μετά από τη λήξη των 
μαθημάτων του εξαμήνου. Ο διδάσκων δικαιούται να 
απαλλάξει φοιτητές από την τελική εξέταση, εφόσον έχει 
προηγηθεί επαρκής διαδοχικός έλεγχος κατά τη διάρκεια 
του εξαμήνου και υπό την προϋπόθεση ότι δεν διαταράσ- 
σεται η εύρυθμη λειτουργία του προγράμματος σπουδών 
του Τμήματος. 

2. Σε περίπτωση κατά την οποία το ακροατήριο έχει δι¬ 
αιρεθεί σε τμήματα λαμβάνεται μέριμνα για την ομοιο¬ 
μορφία της εξέτασης και των κριτηρίων αξιολόγησης. 

3. Η Γενική Συνέλευση του Τμήματος προσδιορίζει, στο 
μέτρο του δυνατού, το πρόγραμμα των κάθε μορφής γρα¬ 
πτών εξετάσεων στην αρχή κάθε έτους. 

Άρθρο 57 
Βαθμολογία 

1. Η επίδοση στα μαθήματα εκτιμάται με βαθμούς που 
δίνονται κατά τη διαδικασία ελέγχου των γνώσεων. Κάθε 
μάθημα ή πτυχιακή εργασία βαθμολογείται αυτοτελώς σε 
ακέραιες μονάδες. Η βαθμολογική κλίμακα της συνολι¬ 
κής επίδοσης του φοιτητή ανά μάθημα ορίζεται από το 
μηδέν έως το δέκα. Προβιβάσιμος βαθμός είναι το πέντε 
και οι μεγαλύτεροι του. 

2. Τα αποτελέσματα των εξετάσεων ανακοινώνονται 
από το διδάσκοντα και αποστέλλονται στη Γραμματεία 
του Τμήματος το πολύ μέσα σε τρεις εβδομάδες από την 
ημερομηνία εξέτασης του μαθήματος. Σε εξαιρετικές πε¬ 
ριπτώσεις η προθεσμία παρατείνεται για εύλογο χρόνο 
ύστερα από απόφαση της Συνέλευσης του Τ μήματος. Σε 
περίπτωση κατά την οποία κατ’ επανάληψη σημειώνεται 
υπέρβαση του ανωτέρω ορίου από διδάσκοντα ο Πρόε¬ 
δρος του Τμήματος ανακοινώνει τούτο στη Γενική Συνέ¬ 
λευση του Τμήματος. 

3. Ο φοιτητής είναι υποχρεωμένος να επαναλάβει μα¬ 
θήματα στα οποία δεν έλαβε προβιβάσιμο βαθμό ή, εφό¬ 
σον είναι επιλεγόμενα, μπορεί να αντικαταστήσει το κα¬ 
θένα με άλλο κατ’ επιλογήν μάθημα. Επανεξέταση ή ανα¬ 
θεώρηση δεν επιτρέπεται, εκτός αν ορίζεται διαφορετικά 
από το νόμο. Διόρθωση βαθμού επιτρέπεται, εφόσον έχει 
εμφιλοχωρήσει προφανής παραδρομή ή αθροιστικό 
σφάλμα, ύστερα από έγγραφο του αρμόδιου διδάσκοντα 
και απόφαση της Γ.Σ. του Τμήματος. 

4. Σε όσους μετεγγράφονται ή κατατάσσονται σε επό¬ 
μενο του πρώτου εξαμήνου, ύστερα από απόφαση της 
Γ.Σ. του Τμήματος κατοχυρώνεται η βαθμολογία σε μα¬ 
θήματα με ίδιο γνωστικό περιεχόμενο, τα οποία έχουν πα¬ 
ρακολουθήσει και στα οποία έχουν εξετασθεί επιτυχώς 
στο Τμήμα προέλευσης. 

5. Για όσους έχουν παρακολουθήσει αντίστοιχα μαθή¬ 
ματα σε διεθνή προγράμματα εκπαίδευσης μέσω προ¬ 
γραμμάτων κινητικότητας αναγνωρίζεται το μάθημα από 
τον αρμόδιο διδάσκοντα καθώς και η αντίστοιχη βαθμο¬ 
λογία, μετατρεπόμενη στην ισχύουσα βαθμολογική κλί¬ 
μακα. 

Άρθρο 58 
Βαθμός πτυχίου 

1. Το πτυχίο πιστοποιεί την επιτυχή ολοκλήρωση των 
σπουδών και αναγράφει βαθμό με ακρίβεια πρώτου δε¬ 
καδικού ψηφίου. Ο βαθμός αυτός κλιμακώνεται σε: άρι¬ 
στα από 8,5 μέχρι 10, λίαν καλώς από 6,5 έως 8,4 και κα¬ 
λώς από 5 έως 6,4. 


2. Ο βαθμός των μαθημάτων της ξένης γλώσσας συνυ¬ 
πολογίζεται στο βαθμό πτυχίου, εφόσοντα μαθήματα αυ¬ 
τά έχουν ενταχθεί με διδακτικές μονάδες στο πρόγραμμα 
σπουδών. Διαφορετικά, η επιτυχής παρακολούθησή τους 
είναι αναγκαία μόνο για τη χορήγηση του πτυχίου. 

3. Ο βαθμός πτυχίου προκύπτει σύμφωνα με τις ισχύ- 
ουσες διατάξεις, υπό την προϋπόθεση ότι ο φοιτητής συ¬ 
μπληρώνει τον ελάχιστο αριθμό διδακτικών μονάδων που 
απαιτείται για τη λήψη του πτυχίου. Ο φοιτητής δικαιού¬ 
ται να εξετασθεί σε επιπλέον επιλεγόμενα μαθήματα, 
λαμβάνοντας επιπλέον διδακτικές μονάδες. Ο βαθμός 
των επιπλέον μαθημάτων δεν συνυπολογίζεται στο βαθμό 
πτυχίου. 

4. Το πτυχίο εκδίδεται από το Τμήμα σύμφωνα με το γε¬ 
νικό τύπο πτυχίου του Πανεπιστημίου. 

Άρθρο 59 
Ορκωμοσία 

1. Φοιτητής που ολοκλήρωσε επιτυχώς τις σπουδές του 
και δικαιούται να λάβει πτυχίο, ορκίζεται ενώπιον του 
Πρύτανη ή του Αντιπρύτανη Ακαδημαϊκών Υποθέσεων και 
Προσωπικού και του Προέδρου του Τμήματος. Η ορκω¬ 
μοσία δεν αποτελεί συστατικό τύπο της επιτυχούς ολο¬ 
κλήρωσης των σπουδών, είναι όμως αναγκαία προϋπόθε¬ 
ση για τη χορήγηση του έγγραφου του πτυχιακού τίτλου. 
Πριν από την ορκωμοσία μπορεί να δίνεται στους απο¬ 
φοίτους σχετική βεβαίωση για την επιτυχή περάτωση των 
σπουδών τους. Η ορκωμοσία γίνεται τρεις φορές το χρό¬ 
νο σε ειδική τελετή, μετά από την ολοκλήρωση των εξε¬ 
τάσεων Φεβρουάριου, Ιουνίου και Σεπτεμβρίου, σε συ¬ 
γκεκριμένες ημερομηνίες που ορίζονται σε συνεννόηση 
με τους Προέδρους των Τμημάτων. Η παρουσία των απο¬ 
φοίτων στην τελετή αυτή είναι απαραίτητη. Κατά την τε¬ 
λετή αυτή γίνεται η καθομολόγηση των νέων πτυχιούχων. 

2. Για όσους δεν επιθυμούν να δώσουν όρκο θρησκευ¬ 
τικού τύπου επιτρέπεται απλή επίκληση της τιμής και της 
συνείδησής τους. 

3. Το πτυχίο (μεμβράνη) υπογράφεται από τον Πρύτα¬ 
νη, τον Πρόεδρο και το Γραμματέα του Τμήματος και 
σφραγίζεται με τη σφραγίδα του Πανεπιστημίου. Προκει- 
μένου να χορηγηθούν η μεμβράνη του πτυχίου ή πιστο¬ 
ποιητικό περάτωσης των σπουδών ή πιστοποιητικό τελι¬ 
κής αναλυτικής βαθμολογίας, πρέπει ο ενδιαφερόμενος 
να καταθέσει στη Γ ραμματεία σχετικό παράβολο της Οι¬ 
κονομικής Υπηρεσίας, το ύψος του οποίου ορίζεται από 
το Πρυτανικό Συμβούλιο. Κάθε νέος πτυχιούχος δικαιού¬ 
ται να λάβει δωρεάν δύο πιστοποιητικά πτυχίου. 

II Μεταπτυχιακές Σπουδές 
Άρθρο 60 

Διάρθρωση των σπουδών 

1. Οι μεταπτυχιακές σπουδές στο Πανεπιστήμιο Μακε¬ 
δονίας διεξάγονται με βάση το σύστημα των εξαμηνιαίων 
μαθημάτων και σύμφωνα με το πρόγραμμα μεταπτυχια¬ 
κών σπουδών που καταρτίζει το οικείο συλλογικό όργανο 
(Ειδική Διατμηματική Επιτροπή για Διατμηματικά μετα¬ 
πτυχιακά προγράμματα σπουδών ή Γενική Συνέλευση Ει¬ 
δικής Σύνθεσης Τμήματος για Μονοτμηματικά μεταπτυ¬ 
χιακά προγράμματα σπουδών), όπως ορίζεται από το νό¬ 
μο. Το εκπαιδευτικό έργο κάθε ακαδημαϊκού έτους 
διαρθρώνεται σε δύο ακαδημαϊκά εξάμηνα, χειμερινό και 
εαρινό, των οποίων οι ακριβείς ημερομηνίες έναρξης και 

λήξης καθορίζονται κάθε φορά με απόφαση του οικείου 
συλλογικού οργάνου, βάσει του άρθρου 9 του παρόντος 
κανονισμού. 

2. Ο Ενιαίος Κανονισμός των Διατμηματικών Προγραμ¬ 
μάτων Μεταπτυχιακών Σπουδών καθορίζει τις ημερομη¬ 
νίες και τον τρόπο εγγραφής των ενδιαφερομένων καθώς 
και τη διαδικασία δήλωσης μαθημάτων που επιλέγονται 
σε κάθε εξάμηνο. Οι δηλώσεις αυτές καταχωρούνται από 
τη Γραμματεία Μεταπτυχιακών Σπουδών σε ατομική φοι¬ 
τητική μερίδα 

Άρθρο 61 

Οργάνωση της διδασκαλίας 

1. Η διδασκαλία σε μεταπτυχιακό επίπεδο γίνεται σύμ¬ 
φωνα με το ωρολόγιο πρόγραμμα που καταρτίζεται με ευ¬ 
θύνη του Προέδρου του οικείου συλλογικού οργάνου και 
ανακοινώνεται από τη Γ ραμματεία. 

2. Η κατανομή του διδακτικού έργου στα εξάμηνα γίνε¬ 
ται έτσι, ώστε να είναι γνωστά εκ των προτέρων τα χρονι¬ 
κά πλαίσια για τη διδασκαλία μαθημάτων (διαλέξεις, πα¬ 
ραδόσεις, σεμινάρια), για πρακτικές ασκήσεις ή για ερευ¬ 
νητική απασχόληση και για τη συγγραφή πτυχιακής 
εργασίας ή διδακτορικής διατριβής. 

3. Τα μέλη ΔΕΠ μπορούν να προτείνουν για καθένα από 
τα μαθήματα της αρμοδιότητάς τους κατάλογο διδακτι¬ 
κών βιβλίων και βοηθημάτων προς διευκόλυνση των με¬ 
ταπτυχιακών φοιτητών. Τα βασικά από αυτά πρέπει να 
υπάρχουν σε επαρκή αριθμό αντιτύπων στη Βιβλιοθήκη 
του Πανεπιστημίου. 

4. Η παρακολούθηση των μαθημάτων είναι υποχρεωτι¬ 
κή και παρεκκλίσεις επιτρέπονται μόνο για σοβαρούς λό¬ 
γους. 

5. Ο Ενιαίος Κανονισμός των Διατμηματικών Προγραμ¬ 
μάτων Μεταπτυχιακών Σπουδών ρυθμίζει κάθε άλλη λε¬ 
πτομέρεια σχετική με τη διάρθρωση και την οργάνωση 
των μεταπτυχιακών σπουδών καθώς και ζητήματα σχετι¬ 
κά με την ανάθεση διδασκαλίας και ασκήσεων στα μέλη 
Δ.Ε.Π. Σε διαφορετική περίπτωση αποφασίζει σχετικώς 
το εκάστοτε αρμόδιο συλλογικό όργανο. 

Άρθρο 62 

Έλεγχος των γνώσεων 

Η αξιολόγηση της επίδοσης στα πλαίσια των μεταπτυ¬ 
χιακών σπουδών γίνεται από τους διδάσκοντες. Η τελική 
αξιολόγηση γίνεται με γραπτές ή και προφορικές εξετά¬ 
σεις ή με γραπτή μεταπτυχιακή εργασία ή κατά τα οριζό¬ 
μενα στο πρόγραμμα και τον αντίστοιχο κανονισμό των 
μεταπτυχιακών σπουδών. 

Άρθρο 63 

Προϋποθέσεις απονομής διδακτορικού διπλώματος 

1. Η κρίση υποψήφιου διδάκτορα γίνεται μετά από την 
ολοκλήρωση των υποχρεώσεών του, όπως αυτές ορίζο¬ 
νται από το νόμο, τον κανονισμό εκπόνησης διδακτορικών 
διατριβώντου Πανεπιστημίου Μακεδονίας καιτον κανονι¬ 
σμό του οικείου μεταπτυχιακού προγράμματος ή/καιτου 
οικείου Τμήματος, στο οποίο ο υποψήφιος εκπονεί τη δι¬ 
δακτορική του διατριβή. Για θέματα που δεν καλύπτονται 
από το νόμο ή τους κανονισμούς αρμόδια είναι το προ- 
βλεπόμενο από τις ισχύουσες διατάξεις όργανο. 

2. Ως ανώτατο χρονικό όριο για την εκπόνηση διδακτο¬ 
ρικής διατριβής ορίζονται τα επτά έτη. Γιατους ήδη εγγε¬ 


γραμμένους υποψήφιους διδάκτορες που έχουν υπερβεί 
ήδη τα επτά έτη θα ισχύει η μεταβατική διάταξη σύμφωνα 
με την οποία πρέπει να ολοκληρώσουν τη διδακτορική 
τους διατριβή μέσα στην επόμενη τριετία. Σε αντίθετη πε¬ 
ρίπτωση, διαγράφονται αυτοδικαίως από τα σχετικά μη¬ 
τρώα του οικείου Τμήματος. 

3. Η εξεταστική επιτροπή ορίζει την ημερομηνία, την 
ώρα και τον τόπο της δημόσιας υποστήριξης της διατρι¬ 
βής. Η απόφαση αυτή γνωστοποιείται στον υποψήφιο και 
στο Τμήμα τουλάχιστον πέντε ημέρες πριν από την καθο¬ 
ρισμένη ημερομηνία. Η ημερομηνία εξέτασης δεν μπορεί 
να απέχει λιγότερο από δύο εβδομάδες και περισσότερο 
από τέσσερις μήνες από την ημερομηνία σύστασης της 
επταμελούς εξεταστικής επιτροπής. 

4. Σε δημόσια διαδικασία ο υποψήφιος αναπτύσσει πε¬ 
ρίπου επίημίωροτο περιεχόμενο της διατριβής του, ενώ¬ 
πιον της εξεταστικής επιτροπής και απαντά στις ερωτή¬ 
σεις και στις παρατηρήσεις των μελών της. Με ομόφωνη 
γνώμη της επιτροπής είναι δυνατό να υποβληθούν ερω¬ 
τήσεις προς τον υποψήφιο και από το ακροατήριο. Σ’ αυ¬ 
τή την περίπτωση οι ερωτήσεις και οι απαντήσεις δεν πρέ¬ 
πει να υπερβαίνουν τη μία ώρα. Ακολούθως αποχωρεί ο 
υποψήφιος και το ακροατήριο, συσκέπτεται η επιτροπή 
και διατυπώνει την τελική της κρίση. Η επιτροπή κρίνει το 
πρωτότυπο του περιεχομένου της διατριβής, την ουσια¬ 
στική συμβολή της στην επιστήμη και την επιτυχία του 
υποψηφίου κατά την προφορική δοκιμασία. 

5. Η κρίση της επιτροπής βεβαιώνεται με πρακτικό το 
οποίο περιλαμβάνει εισήγηση από τον επιβλέποντα και αι¬ 
τιολόγηση της ψήφου των μελών της. Το πρακτικό υπο¬ 
γράφεται από όλα τα μέλη της επιτροπής και διαβιβάζεται 
στη Γ ενική Συνέλευση Ειδικής Σύνθεσης του οικείου Τ μή- 
ματος. Η τελευταία αναγορεύει τον υποψήφιο σε διδά¬ 
κτορα με την ανάγνωση του πρακτικού σε δημόσια συνε¬ 
δρίαση του Τμήματος. Στη συνεδρίαση εθιμοτυπικά παρί- 
σταται ο Πρύτανης ή ο Αντιπρύτανης Ακαδημαϊκών 
Υποθέσεων και Προσωπικού. 

6. Μετά από την έγκριση της διδακτορικής διατριβής 
από την επταμελή επιτροπή ο υποψήφιος διδάκτορας 
υποχρεωτικά καταθέτει δύο (2) αντίγραφα στη Γ ραμμα¬ 
τεία του Τμήματος, όπου τηρείται αρχείο Διδακτορικών 
Διατριβών και δύο (2) αντίγραφα στην Κεντρική Βιβλιοθή¬ 
κη του Πανεπιστημίου. 

7. Πριν από την καθομολόγηση των υποψήφιων διδα¬ 
κτόρων μπορεί να δοθεί στο διδάκτορα πιστοποιητικό για 
την επιτυχή ολοκλήρωση της όλης δοκιμασίας. Το διδα¬ 
κτορικό δίπλωμα (μεμβράνη) υπογράφεται από τον Πρύ¬ 
τανη, τον Πρόεδρο και το Γραμματέα του Τμήματος και 
σφραγίζεται με τη σφραγίδα του Πανεπιστημίου. 

Άρθρο 64 

Η γλώσσα της διδακτορικής διατριβής 

Οι διδακτορικές διατριβές συντάσσονται στην ελληνική 
γλώσσα. 

Άρθρο 65 

Οδηγοί σπουδών Τμημάτων προπτυχιακών και μετα¬ 
πτυχιακών σπουδών. Κανονισμοί προπτυχιακών και μετα¬ 
πτυχιακών σπουδών και εκπόνησης διδακτορικών διατρι¬ 
βών. 

1. Κάθε Τμήμα του ιδρύματος καθώς και κάθε μεταπτυ¬ 
χιακό πρόγραμμα σπουδών πρέπει να προχωρήσει στην 
έκδοση οδηγού σπουδών. Ο οδηγός σπουδών, μεταξύ 

άλλων, πρέπει να περιλαμβάνει: α) γενική εισαγωγή στις 
σπουδές στο Πανεπιστήμιο Μακεδονίας, β) τα όργανα δι¬ 
οίκησης του Πανεπιστημίου και του Τμήματος ή του προ¬ 
γράμματος, γ) γενική περιγραφή του Τμήματος ή του 
προγράμματος - ιστορία, προοπτικές, επιστημονικές πε¬ 
ριοχές, δ) το προσωπικό του Τμήματος ή του προγράμ¬ 
ματος με σύντομα βιογραφικά σημειώματα, των μελών, 
το προσωπικό άλλων κατηγοριών, τους υποψήφιους δι¬ 
δάκτορες κλπ., ε) την εκπαιδευτική, ερευνητική και ανα¬ 
πτυξιακή δραστηριότητα του Τμήματος ή του προγράμ¬ 
ματος (εργαστήρια, ερευνητικά και αναπτυξιακά προ¬ 
γράμματα, πρόσφατο δημοσιευμένο έργο, θέματα 
σχετικά με μεταπτυχιακές σπουδές και εκπόνηση διδα¬ 
κτορικής διατριβής), στ) θέματα εκπαιδευτικής διαδικα¬ 
σίας (νομικό και θεσμικό πλαίσιο, λειτουργικές πληροφο¬ 
ρίες, ακαδημαϊκό ημερολόγιο, διάρθρωση και παρακο¬ 
λούθηση σπουδών, κοινωνικές παροχές προς τους 
φοιτητές κλπ.) και ζ) το Πρόγραμμα Σπουδών σε συνοπτι¬ 
κή και αναλυτική μορφή, τη γενική φιλοσοφία του, πιθα¬ 
νές κατευθύνσεις, περιλήψεις των μαθημάτων, συσχετί¬ 
σεις μαθημάτων, βασικά διδακτικά βιβλία και βοηθήματα 
ανά μάθημα κλπ. 

2. Ο Οδηγός Σπουδών εγκρίνεται από το οικείο συλλο¬ 
γικό όργανο τον Απρίλιο κάθε έτους, κοινοποιείται στη 
Σύγκλητο και διανέμεται στους φοιτητές στην αρχή του 
επόμενου ακαδημαϊκού έτους. Ο Οδηγός Σπουδών μη 
αυτοδύναμων Τμημάτων εγκρίνεται από τη Σύγκλητο. 
Επίσης το περιεχόμενο του Οδηγού Σπουδών δημοσιεύε¬ 
ται σε ηλεκτρονική μορφή στον επίσημο ιστοχώρο του 
ιδρύματος. 

Η Σύγκλητος αποφασίζει για τους Κανονισμούς προπτυ¬ 
χιακών και μεταπτυχιακών σπουδών καθώς και για τον Κα¬ 
νονισμό εκπόνησης διδακτορικών διατριβών στο Πανεπι¬ 
στήμιο Μακεδονίας. Οι Κανονισμοί αυτοί εξειδικεύουν τις 
κείμενες διατάξεις των νόμων και του εσωτερικού κανονι¬ 
σμού του ιδρύματος και κωδικοποιούν τις τρέχουσες δια¬ 
δικασίες σχετικά με τις προπτυχιακές και τις μεταπτυχια¬ 
κές σπουδές και την εκπόνηση διδακτορικών διατριβών. 

ΚΕΦΑΛΑΙΟ Η' 

ΟΜΟΤΙΜΟΙ ΚΑΘΗΓΗΤΕΣ, ΕΠΙΤΙΜΟΙ ΔΙΔΑΚΤΟΡΕΣ 
Άρθρο 66 

Ομότιμοι καθηγητές 

Ο τίτλος του ομότιμου καθηγητή απονέμεται με απόφα¬ 
ση της Συγκλήτου ύστερα από πρόταση του Τμήματος σε 
όσα μέλη Δ.Ε.Π. της βαθμίδας του Καθηγητή εξέρχονται 
της υπηρεσίας και έχουν διακριθεί για την εκπαιδευτική, 
διοικητική και ερευνητική δραστηριότητά τους, την κοι¬ 
νωνική προσφορά και την προσήλωση στους δημοκρατι¬ 
κούς θεσμούς της χώρας. Η πρόταση του Τμήματος πρέ¬ 
πει να συνοδεύεται από σύντομη παρουσίαση του έργου 
των προτεινομένων. Η σχετική απόφαση λαμβάνεται εφό¬ 
σον ψηφίσουν θετικά τα δύο τρίτα του συνόλου των με- 
λώντης Γενικής Συνέλευσης. Η ψηφοφορία είναι φανερή. 

Άρθρο 67 

Δικαιώματα και υποχρεώσεις 

1. Μετά το πέρας της τελευταίας συνεδρίασης της Συ¬ 
γκλήτου κάθε ακαδημαϊκού έτους γίνεται τιμητική εκδή¬ 
λωση για τα μέλη Δ.Ε.Π. που συνταξιοδοτούνται και απο¬ 
χωρούν από την υπηρεσία έως την 31 Αυγούστου. 


2. Τα ερευνητικά προγράμματα στα οποία μετέχουν μέ¬ 
λη Δ.Ε.Π. του Πανεπιστημίου μπορούν να συνεχίσουν να 
διευθύνονται και από ομότιμους καθηγητές ή να διεξάγο¬ 
νται με συμμετοχή τους. Στην περίπτωση αυτή, εφόσον 
για τη διεξαγωγή προγράμματος που διευθύνεται από 
ομότιμο καθηγητή είναι απαραίτητη η απασχόληση πανε¬ 
πιστημιακού προσωπικού ή η χρήση χώρων και οργάνων 
του Πανεπιστημίου, απαιτείται η προηγούμενη έγκριση 
της Γ ενικής Συνέλευσης του Τ μήματος. Επίσης, οι ομότι¬ 
μοι καθηγητές μπορούν να συμμετέχουν σε επιτροπές 
συνεδρίων και συμποσίων. 

3. Οι ομότιμοι καθηγητές υποχρεώνονται να τηρούντην 
ισχύουσα νομοθεσία, τον παρόντα κανονισμό και τις απο¬ 
φάσεις των πανεπιστημιακών οργάνων. Ο τίτλος του ομό¬ 
τιμου καθηγητή αφαιρείται για σοβαρούς λόγους, με 
απόφαση της Συγκλήτου και ύστερα από πρόταση του 
Τ μήματος. Η σχετική πρόταση λαμβάνεται με πλειοψηφία 
των δύο τρίτων του συνόλου των μελών της Γ ενικής Συ¬ 
νέλευσης, με φανερή ψηφοφορία. 

Άρθρο 68 

Επίτιμοι διδάκτορες 

1. Ο τίτλος του επίτιμου διδάκτορα απονέμεται μετά 
από αιτιολογημένη πρόταση τουλάχιστον δύο καθηγητών 
και απόφαση της Γενικής Συνέλευσης του Τμήματος σε 
Έλληνα ή ξένο που διέπρεψε στην επιστήμη, στηντέχνη ή 
στα γράμματα ή προσέφερε πολύτιμες υπηρεσίες στο 
Έθνος, στην Παιδεία και στην πολιτιστική και κοινωνική 
πρόοδο. Η Γενική Συνέλευση του Τμήματος παίρνει την 
απόφαση με πλειοψηφία των τριών τετάρτων του συνό¬ 
λου των μελών της, ορίζει εισηγητή και διατυπώνει την 
απόφαση με σχετικό ψήφισμα. 

2. Η αναγόρευση γίνεται σε δημόσια συνεδρίαση της 
Γενικής Συνέλευσης του Τμήματος, στα οποία συμμετέ¬ 
χουν ο Πρύτανης, ο Πρόεδρος του Τμήματος, ο καθηγη¬ 
τής του Τμήματος που εισηγείται την αναγόρευση και τα 
μέλη του Τμήματος και της πανεπιστημιακής κοινότητας. 
Ο εισηγητής εκφωνεί τον δημόσιο έπαινο του τιμωμένου, 
ο Πρόεδρος του Τμήματος διαβάζει το ψήφισμα και τη 
σχετική πράξη και ακολουθεί ομιλία του τιμωμένου. 

3. Ο τίτλος του επίτιμου διδάκτορα είναι τιμητικός και 
δεν δημιουργεί δικαιώματα και υποχρεώσεις ανάλογες με 
εκείνες των ομότιμων καθηγητών. Ο τίτλος του επίτιμου 
διδάκτορα αφαιρείται μόνο για σοβαρούς λόγους, σύμ¬ 
φωνα με τη διαδικασία η οποία προβλέπεται για τους ομό¬ 
τιμους καθηγητές. 

ΚΕΦΑΛΑΙΟ Θ' 

ΓΕΝΙΚΕΣ ΔΙΑΤΑΞΕΙΣ 
Άρθρο 69 

Έναρξη μαθημάτων, εξεταστικές περίοδοι, διακοπές 
και αργίες 

1. Το ακαδημαϊκό έτος αρχίζει την πρώτη Σεπτεμβρίου 
κάθε έτους και λήγει την τριακοστή πρώτη Αυγούστου 
του επόμενου έτους. Τα μαθήματα του χειμερινού εξαμή¬ 
νου αρχίζουν υποχρεωτικά την τελευταία Δευτέρα του 
Σεπτεμβρίου και λήγουν με την έναρξη των διακοπών των 
Χριστουγέννων. Τα μαθήματα του εαρινού εξαμήνου αρ¬ 
χίζουν τη δεύτερη Δευτέρα του Φεβρουάριου και λήγουν 
στο τέλος της προτελευταίας εβδομάδας του Μάίου. 

2. Οι εξετάσεις διενεργούνται κατά τη χρονική περίοδο 
από την εικοστή πέμπτη Αυγούστου έως την Παρασκευή 
πριν από την τελευταία Δευτέρα του Σεπτεμβρίου, από 10 
Ιανουάριου έωςτην Παρασκευή πριν από τη δεύτερη Δευ¬ 
τέρα του Φεβρουάριου και από 1 έως 30 Ιουνίου. Με από¬ 
φαση της Γενικής Συνέλευσης του Τμήματος η εξέταση 
περιορισμένου μόνοναριθμού μαθημάτων μπορεί να γίνει 
μέσα σε εύλογο χρόνο πέρα από τις προαναφερόμενες 
προθεσμίες, όταν συντρέχουν σοβαροί λόγοι. 

3. Οι θερινές διακοπές ορίζονται από την αρχή του Ιου¬ 
λίου έως και τις 24 Αυγούστου. Κατά τη διάρκεια των θε¬ 
ρινών διακοπών δεν γίνονται συνεδριάσεις των Τμημά¬ 
των. Με απόφαση πάντως της Συγκλήτου μπορούνναεπι- 
τραπούν οι συνεδριάσεις των οργάνων του 
Πανεπιστημίου, εφόσον υπάρχουν προς ρύθμιση επείγο¬ 
ντα θέματα. 

4. Τα μαθήματα διακόπτονται: α) από την Πέμπτη της 
Τυροφάγου έως και την επομένη της Καθαρής Δευτέρας, 
β) από τη Μεγάλη Δευτέρα έως και την Κυριακή του Θω¬ 
μά, γ) την ημέρα που διεξάγονται οι γενικές Φοιτητικές 
Εκλογές και δ) την ημέρα κατά την οποία διεξάγονται οι 
Πρυτανικές Εκλογές. 

5. Το Πανεπιστήμιο αργεί: α) του Αγίου Δημητρίου (26 
Οκτωβρίου), β) κατά την εθνική εορτή της εικοστής 
ογδόης Οκτωβρίου, γ) κατά την επέτειο του Πολυτεχνεί¬ 
ου (17 Νοεμβρίου), δ) των Τριών Ιεραρχών (30 Ιανουάρι¬ 
ου), ε) κατά την εθνική επέτειο της εικοστής πέμπτης 
Μαρτίου, στ) την πρώτη Μάίου και ζ) του Αγίου Πνεύμα¬ 
τος. 

Άρθρο 70 

Τελετές και εκδηλώσεις 

Η οργάνωση και διεξαγωγή τελετών, εορτών και άλλων 
εκδηλώσεων ρυθμίζονται κατά περίπτωση, ύστερα από 
πρόταση του αρμοδίου Τμήματος και σύμφωνα με απο¬ 
φάσεις της Συγκλήτου ή του Πρυτανικού Συμβουλίου. Με 
απόφαση της Συγκλήτου και ύστερα από εισήγηση των 
αρμόδιων υπηρεσιών ρυθμίζεται κάθε άλλη λεπτομέρεια 
σχετική με κανόνες εθιμοτυπίας και δημοσίων σχέσεων. 
Με απόφαση του Πρυτανικού Συμβουλίου καθορίζεται η 
οικονομική ενίσχυση των εκδηλώσεων. 

Άρθρο 71 

Στάθμευση αυτοκινήτων 

Η στάθμευση αυτοκινήτων στους πανεπιστημιακούς 
χώρους ρυθμίζεται από το Πρυτανικό Συμβούλιο, το 
οποίο θέτει τις βασικές αρχές για την αντιμετώπιση του 
ζητήματος. Η Σύγκλητος δύναται να εγκρίνει εσωτερικό 
κανονισμό σχετικά με τη στάθμευση αυτοκινήτων στους 
πανεπιστημιακούς χώρους. 


Άρθρο 72 

1. Το έμβλημα του Πανεπιστημίου αποτελείταιαπό: 

α) το ασημένιο τετράβολο Μακεδόνων, στο οποίο απει¬ 
κονίζεται στρογγυλή μακεδονική ασπίδα της φάλαγγας, 
με ρόπαλο και γράμματα στο κέντρο ΜΑ/ΚΕ (187-168 
π.Χ.), β) τον ήλιο της Βεργίνας καιγ) τον Λευκό Πύργο, το 
σύμβολο της Θεσσαλονίκης. 

2. Το παραπάνω έμβλημα απεικονίζεται στην κυκλική 
σφραγίδα του Πανεπιστημίου, ενώ στην περιφέρεια του 
κύκλου αναγράφεται: ΠΑΝΕΠΙΣΤΗΜΙΟ ΜΑΚΕΔΟΝΙΑΣ ΟΙ¬ 
ΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ. 

Άρθρο 73 
Τελικές διατάξεις 

1. Η Σύγκλητος είναι αρμόδια για την τροποποίηση των 
διατάξεων του εσωτερικού κανονισμού, τηρώντας την 
προβλεπόμενη από το νόμο διαδικασία, (άρθ. 5 ν. 2083/92 
όπως αυτή κάθε φορά ισχύει) καθώς και για την επίλυση 
ερμηνευτικών ζητημάτων. 

Επίσης η Σύγκλητος είναι αρμόδια για τη σύνταξη συ¬ 
μπληρωματικών εσωτερικών κανονισμών με σχετική από¬ 
φασή της και μόνο για τη ρύθμιση θεμάτων τα οποία δεν 
εμπίπτουν στον εσωτερικό κανονισμό του ιδρύματος που 
εκδίδεται σύμφωνα με το ανωτέρω άρ. 5 του ν. 2083/92 ή 
δεν ρυθμίζονται κατ’ άλλο τρόπο από τις ισχύουσες δια¬ 
τάξεις. 

2. Ταεπι μέρους Τμήματα του Πανεπιστημίου, μπορούν 
να εξειδικεύσουν τις διατάξεις του παρόντος Εσωτερικού 
Κανονισμού και να ρυθμίσουν περαιτέρω λεπτομέριες 
εφαρμογής αυτού πάντοτε στα πλαίσια των διατάξεων 
αυτού, με βάση τις ιδιαιτερότητέςτους και τα ειδικά προ¬ 
βλήματα που τυχόν αντιμετωπίζουν και να συντάξουν Ει¬ 
δικούς Εσωτερικούς Κανονισμούς Τμημάτων. 

3. Από την έναρξη ισχύος του παρόντος Εσωτερικού 
Κανονισμού καταργείται κάθε απόφαση της Συγκλήτου ή 
άλλου οργάνου του Πανεπιστημίου, η οποία είναι αντίθε¬ 
τη προς τις διατάξεις του παρόντος ή αφορά θέματα που 
ρυθμίζονται διαφορετικά με τον παρόντα Εσωτερικό Κα¬ 
νονισμό. 

Η ισχύς του παρόντος Εσωτερικού Κανονισμού αρχίζει 
από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

